Resurs Centar | 6 načina na koje organizacije mogu unaprediti saradnju sa medijima\n22 avg 6 načina na koje organizacije mogu unaprediti saradnju sa medijima\nObjavljeno u 11:06h u Frontpage, Uspešne priče, Vesti iz sektora, Vesti Resurs Centra\tautor\tMilica\nMediji o neprofitnim organizacijama i njihovim aktivnostima ne izveštavaju dovoljno, a kada izveštavaju to je retko, šturo, nedovoljno, u malom obimu i bez zalaženja u suštinu.\nOvako će većina organizacija u regionu, ali i šire, opisati svoj odnos s medijima.\n„Mi radimo sjajne stvari, ali mediji ne zanima da izveštavaju o tome“, rečenica je koju vrlo često možete čuti od organizacija.\nČinjenica je da mediji ne posvećuju mnogo pažnje aktivnostima neprofitnih organizacija i da prostor za poboljšanje postoji.\nDodatni problem je što neki mediji, posebno tabloidi, utiču na stvaranje loše i netačne slike o neprofitnim organizacijama, pa utiču na to da se u javnosti stvaraju predrasude i formira negativna slika o sektoru. Verovatno vam je dobro poznat termin strani plaćenici ili neka od sličnih etiketa koje se često dodeljuju organizacijama i profesionalcima koji u njima rade.\nDa bi se taj problem prevazišao, potrebno je da organizacije najpre medije, a potom i širu javnost, informišu i edukuju o svom radu i približe im svoju misiju. Komunikacija i dobra saradnja ključne su u tom procesu.\nZbog toga u novom blogu pišemo o tome šta sve možete u raditi da uspostavite i(li) unapredite odnos vaše organizacije sa medijima i kako da vesti o akcijama i dobrim delima koja sprovodite dobiju više medijskog prostora.\nPlaniranje komunikacijskih aktivnosti je podjednako važno, kao i planiranje svih ostalih aktivnosti u organizaciji. Ukoliko nemate komunikacijsku strategiju i(li) godišnji, kvartalni i polugodišnji plan komunikacija, makar i okviran, prvi korak bi bio da ga osmislite.\nPri tom, komunikacijska strategija ne treba da bude spisak lepih želja niti mogućnosti šta bi sve moglo da se uradi, već ozbiljan dokument nastao na osnovu analize vašeg okruženja, potreba, mogućnosti, slabosti i snaga. Zahvaljujući toj analizi znaćete i u kom pravcu treba da ide vaša komunikacija sa medijima i koji mediji su ključni za podizanje vidljivosti, kako same organizacije, tako i pojedinačnih aktivnosti i dolazak do željenih ciljnih grupa.\nNakon postavljanja osnove, što je komunikacijska strategija, možete pristupiti manjim koracima odnosno izradi planova i uključivanju medija u ono što radite.\nObraćajte se medijima samo kada za to stvarno imate razlog\nVeliki broj organizacija svaku akciju ili projektnu aktivnost voli da proprati saopštenjem, što nije dobra praksa. Obratite pažnju na to da povod za slanje saopštenja ili obraćanje medijima bude stvarno važan, zanimljiv i aktuelan.\nTo može biti događaj koji organizujete, uspešno sprovedena kampanja, humanitarna akcija koju želite da sprovedete, zaista važna ili značajna donacija koja je pomogla vašem radu i doprinela nekim poboljšanjima u zajednici u kojoj radite.\nUkoliko nemate neki konkretan povod, možete iskoristiti neki od svetskih ili međunarodnih dana. Ako se, na primer, vaša organizacija bavi podrškom deci, dobar povod da se oglasite može biti Svetski dan dečijih prava. Pozovete se na neki aktuelni problem ili statistiku, uz objašnjenje kako vaša organizacija radi na rešavanju tog problema, ubacite izjavu i sve od svega toga napravite zanimljiv i atraktivan sadržaj.\nTakav pristup može vam pomoći i da se postavite kao auoritet u svojoj oblasti, pa će vas mediji sami pozivati kada su im potreni stručni sagovornici na određenu temu.\nOno što je, iz različitih razloga, greška koju organizacije često prave u komunikaciji sa medijima je loš tajming, odnosno pojava da suviše kasno pošaljete poziv medijima o nekoj važnoj akciji ili aktivnosti koju ste sproveli.\nU medijima važi pravilo „ništa nije bajato kao vest od juče“, tako da saopštenje koje pošaljete posle dva, pet, ili deset dana sigurno neće biti objavljeno. Tkođe, ukoliko pozivate medije na događaj koji organizujete, potrudite se da poziv osmislite i uputite nekoliko dana ranije, nikako na sam dan događaja ili samo dan ranije.\nTakođe, nemojte po svaku cenu insistirati na kamerama i televizijskim pojavljivanjima. Organizacije povremeno znaju da potcenuju značaj i uticaj drugih medija nasuprot televiziji. Svaka objava je važna i zbog različite publike i ciljnih grupa važno je da imate pokrivenost u različitim tipovima medija.\nPodaci našeg izvešaja o davanju za 2018, “Srbija daruje”, pokazuju da svega 10% objava o filantropiji potiče iz elektronskih medija, nasuprot 56% koliko je ova tema zastupljena u online medijima ili 34% u elektronskim.\nObratite pažnju na stil\nU moru informacija, trudite se da se izdvojite jedinstvenim, kvalitetnim i zanimljivim sadržajem. U pisanju, ali i gostovanjima u elektronskim medijima izbegavajte NGO žargon. Pišite i govorite jasno i precizno, tako da vas mogu razumeti i sagovornik i opšta populacija i publika koja nije mnogo informisana o temi kojom se bavite.\nTrudite se da u komunikaciji više pažnje posvetite misiji, načinu na koji doprinosite zajednici i društvu, uticaju koji imate. Nikada nemojte davati prednost pojedinačnim projektiima u odnosu na vašu misiju, jer je ona nešto po čemu ste jedinstveni, po čemu treba da budete upamćeni i prepoznatljivi.\nKada je pisanje saopštenja u pitanju, vodite se pravilom „obrnute piramide“, odnosno u prvom pasusu istaknite najvažnije i najzanimljivije činjenice, informacije i podatke. Nipošto ne krećite od šire, opšte slike, ciljeva svog projekta, svega što ste do sada radili. Ukoliko bude potrebe na te detalje se možete pozvati kasnije u tekstu.\nObavezno koristite fotografije i trudite se da one budu dobrog kvaliteta, kao i da na dobar način ilustruju ono što hoćete da pokažete. U komunikaciji sa onlajn medijima dobro je da uključite linkove.\nGradite i održavajte (dobre) veze sa medijima\nNe obraćajte se svim medijima istovremeno niti na isti način. Ne možete i ne treba da sarađujete sa svima. Istražite kojim medijima može biti zanimljivo ono čime se bavite, koji su dobar kanal komunikacije sa različitim ciljnim grupama kojima se obraćate.\nVodite računa i o tome za koje rubrike bi bile prikladne informacije koje želite da predstavite u medijima. Ukoliko je vaša oblast ekologija i zaštita životne sredine, nećete se obratiti nekome ko prati sport ili ekonomiju.\nTakođe, trudite se da znate koji su novinari u pojedinačnim medijima zaduženi za praćenje tema koje su vam važne i trudite se da ostvarite lični kontakt.\nObratite pažnju na to koje teme treba da komunicirate lokalnim, a koje medijima sa nacionalnom pokrivenošću.\nNaravno, budite dostupni za medije – kako kada vas zovu za više informacija, tako i kada im je potreban relevantan sagovornik za širu priču u vezi sa temom kojom se bavite. Čak i ako nekada poziv usledi vikendom ili nakon radnog vremena, jer rokovi i vreme za kreiranje sadržaja u medijima uglavnom izlaze iz vremenskog okvira od 9 do 5 i često nisu vezani za standardno radno vreme.\nNijedan uspeh ne dolazi preko noći, pa tako ni bolja komunikacija sa medijima i njihovo prepoznavanje koliko je važno ono što radite. Potrebno je neko vreme da biste postali prepoznatljivi i dobili medijski prostor.\nKada je reč o strpljenju, ono je jako važno i u samom procesu komunikacije sa medijima. Nemojte biti previše napadni i stalno pozivati novinare ili prosleđivati iste informacije nekoliko puta za redom. Takav pristup, ne samo da neće doneti nikakvu korist, već može da izazove i suprotan efekat.\nAktivnosti neprofitnih organizacija i njihov rad jesu tema za medije, ali još uvek nedovoljno važna. To ne treba da vas obeshrabri, ali može da vas motiviše da sa svoje strane uradite sve što je potrebno da biste poboljšali saradnju sa medijima i radili na stvaranju bolje slike o svojoj organizaciji, ali i radu neprofitnog sektora uopšte.\nPripremio partner Resurs centra:


Resursi za učenje - tutorijali\nWebinari - online obuka\nZašto vam je potrebna obuka?\nSolidWorks, Catia, Enovia i drugi kursevi vezani za softverska rešenja kompanije Dassault Sytemes, kao i SolidCAM kursevi se fokusiraju na ispravan pristup projektovanju i fundamentalne veštine koje garantuju uspešan i produktivan rad sa softverom. Obukom u kompaniji Solfins stičete mogućnost da lakše pronađete posao ili ojačate svoje pozicije u kompaniji u kojoj već radite.\nStandardni kursevi za obuku\nKompanija Solfins izvodi obuku po planu i programu kreiranom od strane kompanija Dassault Systemes i SolidCAM, ali koristi i svoje višegodišnje projektantsko iskustvo u radu sa velikim firmama iz Zapadne Evrope i Severne Amerike i na obukama daje sugestije za najbolju primenu softvera u vašoj industriji. Pored standardnih kurseva za obuku, kompanija Solfins može prema vašim zahtevima i nivou znanja da prilagodi kurs ili pruži konsultantske usluge za najispravniju upotrebu softvera.\nSolfinsov centar za obuku\nKompanija Solfins vas može obučiti za rad sa u nekom od naših softverskih rešenja u sopstvenom centru za obuku ili možemo kompletnu obuku sa instalacijom i podešavanjem sistema organizovati u vašoj kompaniji. Svi naši predavači su sertifikovani od strane kompanija Dassault Systemes i SolidCAM.\nZa više informacija odaberite vrstu obuke za koju ste zainteresovani klikom na sliku ispod.


Forenzičari u Tomašici\nListanjem dnevne štampe u Srbiji otkrivamo da se nije mogla pronaći vest, a ako jeste ona je bila dobro skrivena, da je predsednik Haškog suda Teodor Meron posetio Tomašicu kraj Prijedora, za koju se pretpostavlja da je najveća nedavno otkrivena masovna grobnica na teritoriji BiH. Tim tragom smo se upitali: kako je u Srbiji uopšte plasirana ta vest o najvećoj otkrivenoj masovnoj grobnici i o strašnim zločinima koje ona krije?\nZna li se u Srbiji da se u bivšem rudniku kraj Prijedora otkopavaju ostaci ubijenih Bošnjaka i Hrvata i da je procena da se tu nalaze leševi više od 800 onih koji su ubijeni u obližnjim logorima ili ispred svojih domova u tom delu BiH, sada u okviru Republike Srpske. Dušan Komarčević je pitao Beograđane znaju li za Tomašicu.\nBeograđani o Tomašici\nAko Beograđani koje smo slučajno sreli u centru grada ne znaju, da li znaju oni koji se bave ratnim zločinima iz 90-te? Pozvali smo Savu Štrpca iz Dokumentacionog centra Veritas, koji doduše prikuplja podatke o zločinima u Hrvatskoj, ali koji po prirodi svog posla, pretpostavili smo, uočava vesti i o otkirvenim grobnicama u susedtvu.\nSavo Štrbac o Tomašici\nDinko Gruhonjić, predsednik vojvođanskog drštva novinara koji istražuje medijsko praćenje suočavanja sa ratnim zločinima kaže za RSE da je on vesti o Tomašici čitao na bosanskim i hrvatskim sajtovima, jer u domaćim medijima, kaže Gruhonjić, “očigledno postoji konsenzus da se ne piše. Valjda se misli da će, ako se o tome ne piše, to samo od sebe nestati. To je jedna konstanta, tako da imamo generacije mladih ljudi koji sistemski stiču, ne svojom krivicom, pogrešnu sliku o našoj nedavnoj prošlosti, što će nas definitivno skupo koštati u budućnosti.”\nLazar Stojanović iz REKOM-a ne smatra da je problem samo u medijima, on skrivanje istine o zločinima ili društvenu ravnodušnost prema istini o događajima u 90-im, stavlja u širi kontekst.\n“Postoji još uvek nedefinisan odnos vladajuće stranke, državnog aparata prema sopstvenoj prošlosti. A ona je neposredno povezana, kao sijamski blizanci, sa prošlim ratom i sa našom prošlošću. To je jednostavno jedna mimikrijska strategija koju nacionalisti imaju u odnosu na prošli rat i mislim da će to da nas prati do biološke smrti čitave te generacije koja je u tome učestvovala”, ocenjuje Stojanović.\nU Bosni i Hercegovini se još uvek traga za oko 7500 nestalih. Na području Bosanske krajine do sada je otkrivena 131 masovna grobnica, od čega u Prijedoru i okolini 61. Oko Prijedora je tokom rata bilo 59 logora, a do sada je utvrđeno da je na ovom području ubijeno blizu 3.500 osoba, mahom bošnjačke i hrvatske nacionalnosti. Iza ovih brojki kriju se tragedije mnogih porodica u BiH. Kriju se monstruozni detalji o zločinima.\nO Tomašici se može saznati, na primer na sajtu Peščanika u jednom od retkih članaka posvećenih Tomašici, da se smrad zločina osećao dve decenije u obližnjem rudničkom naselju da sje lokalno stanovništvo više puta tajno intervenisalo kod nadležnih, tražeći izmeštanje grobnice zbog nesnosnog smrada leševa koji je do naselja dolazio i putem podzemnih voda.\nMože se saznati da je beleška o Tomašici iz Mladićevog ratnog dnevnika od 27. maja 1993, pročitana nedavno u Hagu, deo u kome se navodi da je lokalni šef policije zatražio pomoć od Mladićeve vojske da ukloni oko pet hiljada leševa prethodno zakopanih u rudniku. Mladić zapisuje da je namera bila da se to „utrapi vojsci“, a da se leševa reši spaljivanjem, mlevenjem ili na neki drugi način.\nTo su istine koje se mogu saznati o zločinima a koje u Srbiji retko ko, ko nema pristup internetu, ima šanse da pročita.\nPrijedor: Eshumacija žrtava iz masovne grobnice Tomašice\nTheodor Meron posjetio Tomašicu\nNajveća masovna grobnica na Balkanu: Zbog čega se čekalo dvadeset godina


Bezbednost računara i Interneta. Najnovije vesti. No 2.\nPročitajte najnovije vesti koje se tiču bezbednosti računara, rada na internetu, privatnosti na društvenim mrežama... Aplikacija za špijuniranje partnera, napadi na Android, virus 'Crveni Oktobar', novi trojanac na Skajpu... Trenutni virusi, bezbednosni softver, špijunski alati na internetu, propusti u pretraživačima, cyber kriminal, propusti internet pretraživača, propusti u windowsu, krađa ličnih podataka, antivirusi, bezbednost računara, špijunski programi...!\nAPLIKACIJA ZA ŠPIJUNIRANJE PARTNERA\nBrazilci su, kao i mnogi građani širom sveta, bili neprijatno iznenađeni spoznajom da su meta nadzora američkih tajnih službi, ali su istovremeno rado prihvatili aplikaciju koja se reklamira kao 'privatni istražitelj u džepu vašeg partnera'. Ova aplikacija je nakratko bila u ponudi Google play-a nudeći pomoć da se prati kretanje partnera, primaju kopije poruka poslatih sa njegovog ili njenog mobilnog telefona, uz opciju za prisluškivanje razgovora. Postala je pravi hit u Brazilu i skinuta je više od 50.000 puta.\nGoogle je posle izvesnog vremena uklonio ponudu, jer mnogi ukazuju da ova aplikacija može da se koristi i na daleko perfidniji način. Ona se više ne nalazi u ponudi, ali još uvek može da se skine sa zvanične stranice. Kompanija se ogradila od odgovornosti tvrdeći da je reč o aplikaciji u svrhu zabave i da prvi korak prilikom instalacije upozorava da treba tražiti dozvolu partnera.\nMladi tvorac aplikacije, dvadesetčetvorogodišnji Mateus Grijo, kaže da je nastala kao rezultat šale između njega i njegove devojke, ali dodaje da je ubrzo shvatio kako je reč o prvavom hitu. Aplikacija je besplatna, međutim, ako platite dva dolara, ikonica aplikacije neće biti vidljiva na mobilnom telefonu partnera.\nOperativni sistem za mobilne telefone 'Android', proizvod kompanije Google, najčešće je meta zlonamernih napada, najviše zbog toga što korisnici upotrebljavaju starije verzije ovog softvera. Android je bio meta u 79% slučajeva napada opasnim softverom na operativne sisteme mobilnih telefona, a polovina zlonamernih aplikacija ubačena je u telefone preko SMS poruka.\nRadi poređenja, Nokijin operativni sistem 'Simbian' bio je meta oko 19% napada opasnim softverom, a operativni sistemi za mobilne telefone iz kompanija Apl, Microsoft i Blackbery bili su mete u po manje od jedan odstvo slučajeva. Android je i dalje najčešće na udaru softverskih napada zbog velikog udela na tržištu i otvorene arhitekture njegovog programerskog koda, navodi se u studiji koja je dostavljena policiji i pripadnicima službe za hitne intervencije.\nVIRUS 'CRVENI OKTOBAR'\nIdentifikovan je novi računarski virus nazvan 'Crveni oktobar', čija su meta istočnoevropske zemlje, nekadašnje republike bivšeg SSSR-a i zemlje u centralnoj aziji, mada žrtve mogu biti bilo gde, uključujući i Zapadnu Evropu i Severnu Ameriku.\nVirus 'Crveni Oktobar' prikuplja podatke šifrovane softverom, koje koriste službe EU i NATO. Na ovaj način mogu da se zaraze i mobilni telefoni, a on uspešno prikuplja podatke o šiframa za logovanje. Virus se skriva unutar origrama 'Adobe Reader' - što pre ažurirajte vašu verziju, kao i u paketu 'Mikrosoft Office', a hakerima omogućava da ponovo dobiju pristup ukoliko je softver otkriven i uklonjen.\nNa meti virusa su, osim diplomatskih i državnih agencija raznih zemalja širom sveta, takođe i istraživačke, energetske i nuklearne institucije.\nNOVI TROJANAC NA SKAJPU\nSvi korisnici programa Skype treba da obrate pažnju na novi virus koji hara ovom mrežom, preuzima kontrolu nad računarom i krade šifre za sve ostale duštvene mreže. Poruka koja ima naslov 'lol is thisyoymew profile pic' sadrži link ka zipovanom fajlu u kome se nalazi virus. Link vodi na stranice sa kojih se na kompjuter automatski skida fajl koji u sebi ima varijantu virusa 'Dokbor'. Aktiviranjem zipovanog fajla virus preuzima kontrolu nad računarom, onemogućava korisniku da pristupi podacima i šiframa uz pretnju brisanjem.\nOsim toga, virus traži da platite oko 200 dolara da biste sačuvali podatke. Virus, između ostalog, omogućava hakerima da pristupe vašem kompjuteru, krade profile na Facebook-u, Tviteru, oogle-u, Yahho-u, E-bay-u i drugim društvenim mrežama. Lako se širi koristeći šifre za Skajp i MSN Mesindžer, a ima i mogućnost samopokretanja sa USB uređaja. Poruke koje sadrže ove viruse šalju se na engleskom, nemačkom, španskom i portugalskom jeziku, a stručnjaci upozoravaju da postoji mogućnost prevođenja i na druge jezike. Često poruka sa virusom stiže i sa adrese poznatog kontakta, pa pažljivo otvarajte poruke, jer je virus jako otporan i standardni antivirusni programi ne mogu da ga zaustave.\nVirusi haraju internetom kao nikad dosad i zaštita protiv njih je potrebnija nego ikada. Antivirusna kompanija Symantec izvestila je o postojanju virusa Shamoon koji briše sadržaj sa napadnutih računara i sprečava ponovno pokretanje računara. Isti zlonamerni program registrovali su i stručnjaci kompanije McAfee, ali ga oni zovu Disttrack. Shamoon korisnicima stiže kao priložena datoteka uz poruku e-pošte. Budući da se radi o izvršnoj datoteci u formatu .exe, ukoliko je neoprezni primalac pokrene, virus se aktivira i briše sadržaj sa napadnutog računara, a zatim sprečava da se on restartuje. Nemogućnost ponovonog pokretanja računara je jasan znak da je računar zaražen i da korisnik treba da potraži pomoć stručnjaka za bezbednost. Istraživači navode da je ovakvo ponašanje virusa neobično zato što su se nekadašnji virusi, pre više od deset godina, ponašali na sličan način. Prema navodima Symantecovih stručnjaka postoje i indicije da je pojavljivanje Shamoona deo šireg napada na računare kompanija iz oblasti energetike.\nPOMOĆ OD HAKERA\nGeneral Kit B. Aleksander, direktor američke Nacionalne bezbednosne agencije - National Security Agency, održao je govor na konferenciji Defcon i u njemu zatražio od hakera da pomognu u povećanju bezbednosti u kiberprostoru. 'Hakeri treba da sarađuju sa državnim agencijama i privatnim kompanijama, zbog svog znanja o bezbednosti računarskih mreža', rekao je Aleksander. On je pozdravio ideju organizatora da se u okviru konferencije Defcon održava i manifestacija Defcon Kids posvećena deci, koja na taj način imaju mogućnost da prošire svoja znanja o tehnologijama i računarskoj bezbednosti. Aleksander je istakao da bi bilo dobro da privatne kompanije i hakeri razmenjuju podatke o kibernapadima koji nisu u prvom planu državnih bezbednosnih agencija. 'Sistemi za sprečavanje napada koji postoje u kompanijama i znanje koje poseduju hakeri mogu da pomognu u stvaranju bezbednosnih standarda i alatki koji bi štitili važnu infrastrukturu i osetljive računarske mreže', dodao je Aleksander.\nGovoreći o važnosti međusobne saradnje svih stručnjaka za bezbednost računara, Aleksander je izneo podatak da su kibernapadi na veb lokacije i baze podataka američkih državnih agencija od 2009. godine porasli za 17 puta.\nVIRUS GAUSS NAPADA RAČUNARE NA BLISKOM ISTOKU\nAntivirusna kompanija Kaspersky Lab registrovala je novi računarski virus Gauss, koji napada računare korisnika na Bliskom istoku. Radi se o virusu koji sa napadnutih računara krade poverljive podatke korisnika, kao što su korisnička imena i lozinke za pristup bankovnim računima. Stručnjaci kompanije Kaspersky Lab otkrili su virus Gauss tako što su uočili njegovu sličnost sa ranije otkrivenim virusom Flame. Gauss je aktivan od septembra 2011, ali je prvi put registrovan u junu 2012, nakon detaljnih analiza virusa Flame. Kompanija Kaspersky Lab je zabeležila više od 2500 napada pomoću virusa Gauss, a procene govore da ukupan broj inficiranih računara iznosi više desetina hiljada. Osim korisničkih imena i lozinki za pristup bankovnim računima, Gauss krade i podatke iz istorije krstarenja vebom, podatke o kofiguraciji sistema i 'kolačiće' (cookie).\nVirus je razvijen za krađu podataka korisnika nekoliko banaka u Libanu, ali i korisnika banke Citibank kao i korisnika sitema za plaćanje PayPal. Kompanija Kaspersky Lab preporučila je korisnicima računara da ažuriraju antivirusne sisteme instalirane na njihovim računarima, kao i da preuzmu najnovije definicije virusa.\nANONIMUSI OBJAVILI PODATKE KOMPANIJE AAPT\nHakerska grupa Anonymous objavila je oko 40 GB podataka ukradenih sa servera kompanije AAPT. Hakeri su ukradene podatke objavili na veb lokaciji Par-onia, uključujući i podatke brojnih australijskih saveznih institucija, kao što je primera radi, Australijska savezna policija. Objavljena su korisnička imena i lozinke državnih službenika, ali i podaci zaposlenih u kompaniji AAPT, treće po veličini australijske telekomunikacione kompanije. Hakeri su objavili i spisak korisnika kompanije AAPT, uz obećanje da poverljivi podaci tih korisnika neće biti objavljeni. Hakerska grupa Anonymous je ukrala i objavila podatke kompanije AAPT u okviru svoje kampanje protiv australijske vlade koja je predložila novi set zakona o zadržavanju podataka korisnika interneta. Ti zakoni se trenutno nalaze u proceduri usvajanja u australijskom Parlamentu. Hakeri su objavili i video prilog u kome objašnjavaju razloge za svoju akciju protiv australijskih državnih institucija. Oni u tom prilogu, između ostalog, kažu: 'Dragi građani sveta, mi smo grupa Anonymous. AAPT je treća po veličini australijska telekomunikaciona kompanija koja je u vlasništvu kompanije Telecom New Zealand. U poslednjih nekoliko godina, cenzura i ograničavanje slobode govora na internetu su sve veći. Naša vlada nadgleda ljude koji su za nju glasali.\nMi, narod, gadimo se vlasti koja je zasnovana na moći, novcu i pohlepi. Nećemo mirno gledati kako nas Veliki Brat posmatra.'\nOGROMAN BROJ 'PECAROŠKIH' WEB LOKACIJA\n'Antipecaroška' radna grupa (Anti-Phishing Working Group, APWG), neprofitna organizacija koja se bori protiv ovog vida prevara na internetu, saopštila je da je ove godine širom sveta registrovano 56.859 'pecaroških' veb lokacija. Radi se o rekordnom broju, koji je za približno 1% nadmašio dosadašnji rekord iz avgusta 2009. Pod terminom 'pecanje' (phishing) podrazumeva se vid prevare na internetu koja se odvija tako što prevarant šalje drugim osobama poruku e-pošte predstavljajući se kao vlasnik firme (naravno, nepostojeće) ne bi li izmamio njihove podatke koji će mu poslužiti za krađu identiteta. Prevaranti falsifikuju sadržaj polja 'From' u poruci e-pošte, tako da se čini da ona stiže od poznate kompanije, a u poruci od primalaca zahtevaju da pritisnu hipervezu da bi zbog nekog hitnog razloga ažurirali podatke svog naloga.\nHiperveza vodi do veb stranice koja izgleda uobičajeno, a od korisnika se traži da unese svoje podatke i pritisne dugme Send. Kada neoprezni primalac pošalje svoje podatke, prevarant dolazi u posed njegove adrese, broja socijalnog osiguranja (koji je u SAD izuzetno važan), broja bankovnog računa i kreditne kartice, kao i svih drugih informacija koje izmami, i - kreće u kupovinu. APWG navodi da je jedan od razloga za porast broja 'pecaroških' i uvođenje nove tehnologije za otkrivanje prevarantskih veb lokacija koja je počela da se koristi početkom godine. Više od 38% prevarantskih lokacija odnosi se na finansijske usluge, a slede usluge za plaćanje, maloprodaja itd.\nPrevaranti su falsifikovali ukupno 392 poznate robne marke, što takođe predstavlja rekordan broj. Najveći broj prevarantskih veb lokacija nalazi se u SAD, saopštava APWG. Ova organizacija upozorava korisnike interneta da više od polovine prevarantskih veb lokacija u svojoj URL adresi ima neki vid robne marke, odnosno neku naziv koji služi da zavara posetioce.


Jovanović (SzS): Za 10 miliona evra moglo bi da se pozlati pet ovakvih trgova - Infobrif\nJovanović (SzS): Za 10 miliona evra moglo bi da se pozlati pet ovakvih trgova\nObjavljeno 2.09.2019. u 19:21 poslednja izmena 2.09.2019. u 19:10\nPotpredsednik Narodne stranke i šef odborničke grupe Saveza za Srbiju u Skupštini Beograda Nikola Jovanović izjavio je danas da je za 10 miliona evra, koliko je koštala rekonstrukcija Trga Republike, moglo da se „pozlati pet trgova iste površine“.\nJovanović je naveo i da je gradska vlast „opljačkala Beograđane, a nije im rešila nijedan problem“.\n„Beograđani bi za pet puta manje novca dobili ‘pozlaćen trg’ sa zelenilom i satom i to bez 375 dana maltretiranja. Prekrivanje zlatnim listićima Trga Republike koštalo bi dva miliona i 25.000 evra, a naprednjačka vlast je postavila granitne ploče za 10 miliona evra“, rekao je Jovanović televiziji N1.\nJovanović je objasnio da 250 zlatnih listića za pozlatu, svaki veličine osam puta osam centimetara, košta 270 evra, što znači da jedan kvadratni metar zlatnih listića košta 168,75 evra, a cena 12.000 kvadratnih metara zlatnih listića, što je površina Trga Republike, iznosi dva miliona i 25.000 evra.\nSukobili se predstavnici i pristalice SzS i SNS na Trgu Republike\n„Povrh toga, nisu rešili nijedan problem, nego su, naprotiv, izazvali velike saobraćajne gužve, jer su ukinuli jednu saobraćajnu traku, nema trake za bicikliste niti podzemne garaže, a nije srušen ni tržni centar Staklenac“, rekao je Jovanović.\nJovanović je još naveo da gradska vlast nije spremno dočekala novu školsku godinu i da nije obezbedila besplatne udžbenike za 17.000 đaka prvaka.\n„Besmisleni jarbol košta 406 miliona dinara, a za taj novac đaci prvaci su mogli da dobiju po dva kompleta besplatnih udžbenika. Gradska vlast nije ispunila obećanja da će biti završena nova osnovna škola u Leštanu i rekonstruisana škola u Batajnici i Zemunska gimnazija“, rekao je Jovanović.\nGrađaniNikola JovanovićPlačkaTrg Republike\nPožar na brodu u blizini ostrva Santa Kruz, 34 osobe se vode kao nestale, ima i poginulih


PU "Čika Jova Zmaj": Počeo upis dece za novu radnu godinu\nUpis traje od 8. do 19. avgusta, svakog radnog dana u terminu od 8 do 14 časova u zgradi direkcije.\nU zgradi direkcije Predškolske ustanove „Čika Jova Zmaj“ u centru Smederevske Palanke u ponedeljak, 8. avgusta počeo je upis dece u vrtiće za narednu radnu godinu i trajaće do 19. avgusta.\nRoditelji proceduru upisa mogu obaviti svakog radnog dana (u predviđenom roku) u terminu od 8 do 14 časova.\nOve godine PU „Čika Jova Zmaj“ izašla je u susret roditeljima iz većih sela (Azanja, Kusadak, Selevac i Golobok) pa oni ugovore mogu sklopiti u vrtićima u tim mestima i ne moraju da dolaze zbog toga u Palanku. Upis u selima vršiće se, takođe, svakog radnog dana od 8 do 14 časova.\nDokumentacija za zaključivanje ugovora za upis mališana podeljena je u nekoliko kategorija, i to za polaznike pripremnog predškolskog programa, zatim za celodnevni boravak dece do 11 sati, i za mališane uzrasta od 1 do 5 godina.\nZa polaznike pripremnog predškolskog programa neophodna dokumentacija je: fotokopija izvoda iz matične knjige rođenih, izveštaj sa sistematskog pregleda i lična karta roditelja.\nZa celodnevni boravak dece do 11 sati potrebno je predati fotokopiju izvoda iz matične knjige rođenih deteta, izveštaj sa sistematskog pregleda i lična karta roditelja.\nZa mališane od 1 do 5 godina, od dokumetacije je potrebna samo lična karta roditelja i poželjna je zdravstvena knjižica.\nPravo koje roditelji imaju, a tiče se besplatnog boravka trećeg deteta u vrtiću, ostvaruje se tako što roditelj od PU „Čika Jova Zmaj“ dobija neophodnu potvrdu o prijavi dece, a nakon toga dokumentaciju prosleđuje u merodavnu službu u opštini koja kasnije donosi odluku o eventualnom ostvarenju tog prava.\nNadležni iz PU Čika Jova Zmaj apeluju na roditelje da upis mališana obave u predviđenom roku, dakle zaključno sa 19. avgustom, jer još uvek nije poznato da li će ovaj rok biti produžen.


nedjelja, 15 decembar 2019 11:01\nNaznake da iza ubistva mladića u kafiću Panda u Peći, 1999. godine, stoje pripadnici državne bezbjednosti Srbije, predstavlja, u regionalnom okviru, najreprezentativniji primjer potpune kompromitacije srpske bezbjedno-obavještajne zajednice, saopštio je danas predsjednik Savjeta za građansku kontrolu rada policije i zagovornik procesa suočavanja s prošlošću Aleksandar Saša Zeković.\nOn ističe da, i pored činjenice da su sprovedene određene ozbiljne reforme i da je Srbija u procesu pristupanja Evropskoj uniji, demokratski nadzor nad radom službi bezbjednosti nije djelotvoran i ne pokazuje osnovne rezultate i funkcije.\n“Umjesto vladavine prava i podsticanja procesa suočavanja s prošlošću dozvoljava se da vodeći političari povremeno, u razmaku od nekoliko godina, ekskluzivno govore o pozadini zločina čije rasvjetljavanje “čuvaju” za povoljan politički trenutak. To je apsolutno neprihvatljiv pristup, koji ne smije da toleriše ni demokratska javnost Srbije, ali ni porodice žrtava”, ocjenjuje Zeković.\nKako kaže, zabrinjavajuće je ako je rad tamošnje državno-tužilačke organizacije takav da se konkretniji rezultati mogu očekivati tek nakon procjene domaćih političkih interesa i ciljeva.\n“Zabrinjavajuće je što duže od dvije decenije nema napretka i što izostaje barem periodično, kvalitetno, obavještavanje javnosti o statusu tih istraga. Suočavanje s prošlošću nije samo presudno za reformu bezbjednosnog sektora u Srbiji već i za političku, institucionalnu i demokratsku obnovu Srbije”, zaključio je Zeković.\nViše iz ove kategorije « Ruski državljanin ranjen nožem u Budvi: Posvađao se sa taksistom oko visine računa Brajići: Automobil sletio u provaliju, dvije osobe poginule, tri povrijeđene »


Nezavisne: Ukidaju se table "Dobrodošli u Republiku Srpsku"? | Srpska dijaspora | Vesti iz dijaspore i o dijaspori\nNaslovna Ex YU Nezavisne: Ukidaju se table "Dobrodošli u Republiku Srpsku"?\nNezavisne: Ukidaju se table "Dobrodošli u Republiku Srpsku"?\nKada, na primer, iz Crne Gore preko graničnog prelaza Sitnica kod Trebinja ulazite u BiH, dočekuje vas velika tabla sa ćiriličnim natpisom “Dobro došli u Republiku Srpsku” i engleskim “Welcome to Republic of Srpska”, ali nigde nema nikakvog obeležja BiH.\nNačelnik Odeljenja za komunikacije i međunarodnu saradnju u UIO BiH Ratko Kovačević rekao je za Fenu da, kada je reč o državnim obeležjima na graničnim prelazima, na njima moraju stajati sva obeležja države BiH.\nTo je potvrdila i portparolka Granične policije BiH Sanela Dujković, koja je rekla da je Savet ministara BiH u martu 2016. zadužio sve bosanskohercegovačke institucije da preduzmu mere radi otklanjanja uočenih nedostataka ili nepravilnosti pri isticanju zastava BiH na institucijama, graničnim prelazima i diplomatsko-konzularnim predstavništvima.\n“Granična policija BiH zadužila je sve organizacione jedinice da uklone uočene nedostatke i zamene zastave, te su podeljene 144 nove zastave za jarbole i 105 novih zastava za smeštajne objekte organizacionih jedinica”, rekla je Dujković, prenosi Avaz.\nIstakla je da na graničnom prelazu ne može da stoji samo tabla s nazivom nekog od bosanskohercegovačkih entiteta ili zastava entiteta, a da nisu postavljene tabla i zastava BiH.\nBosna i Hercegovina ima 83 granična prelaza, od čega je 55 međunarodnih, a 28 za pogranični saobraćaj.\nU međunarodne granične prelaze se ubrajaju i četiri međunarodna aerodroma u BiH – Sarajevo, Tuzla, Mostar i Banjaluka.


Vesti online / Vesti / Srbija / Dačić: Izgubili su prošli put, izgubiće i sledeći\nPrve potpredsednik vlade i ministar spoljnih poslova Ivica Dačić izjavio je danas u Njujorku da nije tačna tvrdnja Bedžeta Pacolija da Kosovo ima dovoljan broj glasova za članstvo u Unesko, kao i da je Srbija "učvrstila svoju poziciju".\nIvica Dačić nema dobru " prognozu" za Kosovo\nDačić je rekao da za sada nema nagoveštaja da li će se Kosovo prijaviti, ali je poručio da će, kao što su izgubili i na prethodnom glasanju, izgubiti i sledeći put kad se budu kandidovali i dodao da im on "ne preporučuje da se kandiduju".\n- Velika je laž tvrdnja Pacolija da Kosovo ima dovoljan broj glasova za clanstvo u Unesko, zato što smo na sastancima koje smo do sada imali ovde u Njujorku i predsednik Aleksandar Vučić i ja sa svima razgovarali na tu temu - rekao je Dačić za Tanjug u Njujorku gde boravi u delegaciji Srbije na zasedanju Generalne skupštine UN.\n* Ovako je izgledao susret Dačića i Trampa\nŠef srpske diplomatije je objasnio da će sredinom oktobra biti Izvršni savet Uneska te da bi prijava za kandidaturu morala biti do tada.\nSledeća Generalna konferencija je u novembru, a nakon toga tek za dve godine, dodao je on.\n- Za sada nema nagoveštaja da li će se oni prijaviti, ja mislim da postoji veliki strah od toga da će ponovo izgubiti. Ja im ne preporučujem da se kandiduju - poručio je Dačić.\nKada je reč o eventualnom članstvu Kosova u Interpolu, Dačić je rekao da su "zapadni sponzori Kosova" uticali da oni povuku svoju kandidaturu.\nRadi se o tome, kako je rekao, da se na istom dnevnom redu nalazi i prijem Palestine, pa je "zbog Izraela sada tendencija da se sve te tačke odlože za neku sledeću konferenciju".\n- Sve u svemu, to su velike laži, propagadne... To su propagandni filmovi koji postoje da ispadne kako se za ovih nekoliko dana drastično promenila situacija od dolaska Pacolija. Sve je to laž, Srbija je učvrstila svoju poziciju i uskoro ćete videti šta to konkretno znači - zaključio je Dačić.


27/11/2019 | 19:48\nTrenutni ukupan dug građana Novog Pazara za vodu, smeće i grejanje iznosi oko 740 miliona dinara, objavio je novopazarski radio Sto plus.\nRadio je naveo da najviše tih dugovanja čine neplaćeni računi za utrošenu vodu, jer JKP Vodovod i kanalizacija, trenutno od građana i privrede potražuje oko 352 miliona dinara.\nTo preduzeće je samo u prvih deset meseci ove godine građanima fakturisalo oko 179 milona dinara, od čega je putem javnih izvršitelja naplaćeno 131 milion dinara, a za odnošenje smeća JKP-u Gradska čistoća građani duguju oko 270 miliona dinara, što je za osam miliona manje u odnosu na isti period od pre dve godine.\nDirektor Gradske čistoće Emin Omerović kazao je radiju Sto plus da je “u velikoj meri zadovoljan” naplatom, jer je prekinut trend stalnog rasta potraživanja.\n“Naša potraživanja su sada konstantna i ista su kao dugovanja i možemo reći da smo u boljoj situaciji nego prethodnih godina”, rekao je Omerović.\nGIGANT od 112 milijardi: Kina osnovala NAJVEĆU FIRMU za brodogradnju na svetu


Šta so radi vašem organizmu – Haber.ba\nAko ste jedva uspjeli da se pomirite sa činjenicom da šećer nije dobar za zdravlje, ovo će vas vjerovatno ozbiljno pogoditi: so je još opasnija.\nVišak soli u tijelu vezuje se za vodu u krvi, čineći krv gušćom, a to onda otežava i cirkulaciju, pošto srce mora da “pumpa” brže i snažnije. U nastavku, kao posljedica, javlja se povišeni krvni pritisak, a što je on viši, to se srce, arterije, bubrezi i mozak više naprežu.\nZa djecu se preporučuje još manji unos, do prvog rođendana ne bi trebalo da jedu slano uopšte, jer njihovi bubrezi još nisu dovoljno razvijeni da mogu da prerade tu so.\nDjeca između četiri i šest godina mogu da unesu do tri grama soli u toku dana, u uzrastu između sedam i deset godina do 5 grama, a djeca starija od 11 godina mogu da unesu istu količinu kao i odrasli – do 6 grama u toku dana, prenosi “Mondo“.\nTeme:organizam, so, zdravlje


PODRŠKA ZA FUDBALERKE: Mozzart donirao dresove! – Kruševac PRESS\nAutor J. Marković\t Poslednje ažuriranje 08.03.2021. 0\nKompanija Mozzart poklonila je komplet dresova Ženskom fudbalskom klubu Napredak.\n“Akcija “Novi dresovi za nove šampione” je od velikog značaja za promociju ženskog fudbala u Srbiji, što nam je izuzetno potrebno u ovom trenutku. Naš klub ima veliku tradiciju i ostavio je značajan trag u ženskom fudbalu, a sada u novoj opremi želimo da nastavimo putem koji su nam utabale starije generacije. Imamo dodatni podstrek za nove pobede“, naglasio je Emil Đorđević, predstavnik kruševačkog tima koji se takmiči u Prvoj ligi Srbije.\n“Bilo bi dobro da imamo i prenose naših utakmica, kako bi javnost videla koliko dobar fudbal igraju žene širom Srbije“, istakao je Đorđević, uz podsećanje da su za ŽFK Napredak igrale sadašnje reperezentativke Srbije u fudbalu Marija Radojičić i Andrijana Trišić.


Osnovano Udruženje Crnogoraca Vojvodine - Vijesti.me\n"Crnogoraca je 1981. godine bilo u Srbiji oko 150.000 a po popisu stanovništva Srbije 2012. ih je manje od 40.000. Brojke same govore, te je opravdana inicijativa" Edit\nNovi Sad (Foto: Beta)\nBeta 26. januar 2014, 20:55 ažurirano 19. februar 2019, 15:42\nPredsjednik inicijativnog odbora, akademik Dragiša Popović rekao je da je Crnogorcima u Srbiji potrebno da osnuju nacionalni savjet, koji bi se starao o zaštiti prava te nacionalne manjine.\n"Crnogoraca je 1981. godine bilo u Srbiji oko 150.000 a po popisu stanovništva Srbije 2012. ih je manje od 40.000. Brojke same govore, te je opravdana inicijativa za osnivanje nacionalnog savjeta", rekao je Popović.\nPrema njegovim riječima, postojali su i postoje brojni pojednici porijeklom iz Crne Gore, koji su dali zavidan doprinos razvoju Vojvodine.\nZa predsjednika Skupštine udruženja izabran je primarijus Slobodan Drakić, za potpredsjednika bivši dugogodišnji direktor Gimnazije "Jovan Jovanović Zmaj" u Novom Sadu Marko Cicmil, a za predsjednika Upravnog odbora imenovan je Veselin Mitrović.\nOsnivanju udruženja prisustvovali su i potpredsjednica Skupštine Vojvodine i predsednica Nacionalnog savjeta Slovaka Ana Tomanova-Makanova, predstavnici Crne Gore i ambasade te države u Beogradu, predstavnici nacionalnih udruženja Crnogoraca iz Hrvatske, Slovenije i Makedonije.\nUdruženje Crnogoraca Vojvodine


Svet: Radisson Blu najveći upper-scale brend u Evropi\nLansiranjem Radisson Hotel Group početkom ove godine iz kompanije naglašavaju da će održati prepoznatljivost brenda kako bi dodatno unapredili strategiju rasta u luksuznom segmentu poslovanja\nHotelska grupacija Radisson Blu vodeći je brend u Evropi prema rangiranju MKG agencije po broju objekata u evropskim glavnim gradovimai u vodećim destinacijama za zabavu. Iz kompanije navode da su veoma zadovoljni vodećom pozicijom u ovom segmentu i da će u budućnosti nastaviti da unapređuju brend i za goste i za investitore.\nLansiranjem Radisson Hotel Group početkom ove godine iz kompanije naglašavaju da će održati prepoznatljivost brenda kako bi dodatno unapredili strategiju rasta u luksuznom segmentu poslovanja uključujući Radisson Collection, Radisson i Radisson Red.\nMKG grupacija je evropska kompanija koja se bavi uslugama iz oblasti turizma, hotelske i hospitality industrije sa sedištem u Parizu. Sprovedeno rangiranje obuhvata 28 zemalja u okvru Evropske unije, Švajcarske, Norveške, Ukrajine, Turske (evropska strana Istanbula), zatim Rusije ( evropska oblast zapadno od Urala), Island, Albaniju, Makedoniju, BiH, Crnu Goru, Srbiju, Moldaviju, Belorusiju, Andoru i Maroko. U sklopu rangiranja uključen je Radisson Blu Edwardian hotel u Velikoj Britaniji.


Školski pribor dobilo 47 predškolaca – Радио Стил\nŠkolski pribor dobilo 47 predškolaca\nPodela paketića organizovana je u okviru projekta “ Obrazovanjem do jednakosti „ koji je finansijski podržan od strane “ Centra za interaktivnu pedagogiju“ iz Beograda. Ovim projektom obezbeđen je školski pribor za 47 mališana koji pohađaju Pripremno – predškolski program u okviru vrtića “ Majski cvet “ iz Kostolca, a koji su smešteni u prostorijama izdvojenog odeljenja O. Š. Jovan Cvijić “ u Petki.\nBajram Morina, predsednik Udruženja “ Društvo Rom Kostolac “ podsetio je da se udruženje sve više orjentiše na programe ranog razvoja, a cilj je povećanje obuhvata dece uskraćenih grupa predškolskim programom. On je tom prilikom istakao zadovoljstvo povodom odlične saradnje udruženja sa PU “ Lubica Vrebalov “ iz Požarevca, kao i sa vrtićem “ Majski cvet “ iz Kostolca.\n“ Zahvaljujem se Gradskoj opštini Kostolac, ne samo zbog finansijske pomoći, koju pruža svim projektima koji su usmereni na obrazovanje, već i zbog velikog angažovanja za unapređenje školstva u našoj opštini “ – rekao je Bajram Morina.\nS obzirom da je Gradska opština Kostolac partner u ovom projektu, prisutne mališane pozdravio je predsednik G. o. Kostolac, Ivan Savić koji je istakao da je postignut jedan od glavnih ciljeva, a koji se odnosi na uspostavljanje komunikacije između relevantnih ustanova i nevladinih organizacija.\n“ Mi smo tu kao spona između njih, a rezultat svega toga je postizanje pozitivnih rezultata nakon svakog obavljenog razgovora i delovanja. Ovom prilikom imamo mogućnost da predškolcima podelimo skromne poklone, a to je samo jedna u nizu akcija koje se kontinuirano sprovode u našoj opštini “ – dodao je Savić.\nIspred PU “ Lubica Vrebalov “ iz Požarevca, obratila se Tanja Lončar, zamenik direktora ove ustanove koja je izrazila veliko zadovoljstvo povodom realizacije ovog projekta.\n“ Mi ukupno imamo tri grupe dece romske populacije, tačnije 47 mališana. Grupe su iz Kostolca i Petke i trenutno su smešteni u prosorijama škole u Petki“ istakla je Tanja Lončar.\nDanašnja podela podele školskog pribora predškolcima predstavlja samo još jedan u nizu načina lokalne samouprave da pomogne licima, koja potiču iz socijalno ugroženih i marginalizovanih kategorija stanovništva.


U tom slučaju poklon je samo simbol, ali novac je stvaran - i to je ono što je kompaniju "Kuaishou Technology" učinilo izrazito uspešnom i profitabilnom.\nTaj rival "BiteDanca" postao je najveća platforma za prenos uživo za virtuelne poklone, sa više korisnika nego bilo koja druga na svetu. Firma je prikupila u Hong Kongu 5,4 milijarde dolara u najvećoj internet inicijalnoj javnoj ponudi još od 2019. godine, piše Blumberg.\nTo stvara najmanje četiri milijardera sa zajedničkim bogatstvom u vrednosti od 15 milijardi dolara, na osnovu vlasništva objavljenog u Kuaishouovom prospektu. Suosnivači Su Hua i Cheng Iikiao imaće vrednost veću od 5,5 milijardi dolara, na osnovu Blumbergovog indeksa milijardera.\nKuaishou, što znači "brza ruka", jedna je od najvećih kineskih priča o internet uspehu u protekloj deceniji, deo generacije startapa koji su uspevali uz podršku kompanije Tencent Holdings Ltd.\n"Ključni resurs interneta je pažnja", napisao je Su u službenoj biografiji Kuaishou-a 2019. "Može biti usmerena na veliki broj ljudi poput sunčeve svetlosti, umesto na reflektor samo na određenu grupu ljudi. To je jednostavna logika iza Kuaishou-a", istakao je.\nSu, rodom iz kineske centralne provincije Hunan, studirao je računarsko programiranje na prestižnom univerzitetu Tsinghua pre nego što se pridružio Guglu u Pekingu 2006. Tamo je zarađivao oko 23.000 dolara godišnje, što je osam puta više od prosečne plate u zemlji. Iako je rekao da je "izuzetno srećan", boravak u Silicijumskoj dolini inspirisao ga je da pokrene sopstveni posao, prema Kuaishouovoj biografiji.\nOvaj 38-godišnjak je napustio Gugl tokom globalne finansijske krize da bi pokrenuo sopstveni poduhvat za video oglašavanje, koji se nije ostvario. Nakon kratkog boravka sa Baidu Inc., upoznao se sa Chengom 2011. godine i ubrzo su odlučili da se udruže. Dvojac je 2013. transformisao aplikaciju Kuaishou iz proizvođača GIF-a u društvenu video platformu kakva je danas, u početku stekavši popularnost svojim video zapisima o životu u ruralnoj Kini.\nPojavom Douiin-a BiteDance-a, kineske blizanačke aplikacije TikTok, Kuaishou je proširio svoju privlačnost privlačeći influencere podržane od agencija za talente i pop zvezda. Usput je ubrzao unovčavanje stvaranjem oglasnih mesta i prodavnica u aplikacijama za brendove i trgovce.\nIako su virtuelne kupovine poklona i dalje njena osnova - oni čine skoro dve trećine njenog prihoda - kompanija se dublje upušta u poslove sa većom maržom, poput e-trgovine i onlajn igara. Njegova prodaja porasla je za skoro 50 odsto, na 40,7 milijardi juana u prvih devet meseci prošle godine, prema IPO prospektu.


Svetsko prvenstvo u sambou od 5. do 8. novembra u Novom Sadu - Radio televizija Pančevo\n4. novembra 2020. 4. novembra 2020. 0265\nČlan Gradskog veća za sport i omladinu Ognjen Cvjetićanin prisustvovao je konferenciji za novinare povodom održavanja „Svetskog prvenstva u sambou 2020“ koje će trajati od 5. do 8. novembra na SPENS-u. U prvenstvu će učestovati oko 35 zemalja, očekuje se oko 600 takmičara, trenera i službenih lica iz inostranstva, a takmičenje će biti održano u sanitarnom mehuru, odnosno u strogim karantinskim uslovima.\n– Velika čast za Novi Sad i Srbiju je da se u našem gradu održava juniorsko i seniorsko Svetsko prvenstvo u sambou 2020. godine, a u četvrtak će biti upriličeno svečano otvaranje ovog velikog takmičenja u strogo propisanim karantinskim uslovima. Grad Novi Sad je prepoznao značaj ulaganja u ovaj sport koji ima veliki nacionalni i međunarodni značaj, i koji je na putu da postane deo porodice olimpijskih sportova. Specifične okolnosti u kojima se nalazi ceo svet zbog pandemije Korona virusa, nametnule su i nama kao organizatorima veliki izazov da organizujemo takmičenje na najvišem mogućem karantinskom nivou. Takmičari će biti sprovođeni do velike dvorane SPENS-a gde će se održavati borbe, a posle toga vraćaju se u hotel. Takmičari i članovi organizacionog komiteta moraju imati negativan test na Korona virus – rekao je Ognjen Cvjetićanin i dodao da, pored sportskog, ovo takmičenje ima veliki ekonomski značaj za grad i državu.\nPotpredsednik Svetske sambo federacije Sergej Jelisijev je u ime predsednika Svetske sambo federacije Vasilija Šestakova zahvalio Republici Srbiji, Gradu Novom Sadu i svima koji su doprineli da ovaj veliki događaj bude organizovan u novonastalim okolnostima.\n– Novi Sad ima ogromno iskustvo u organizovanju velikih, svetskih takmičenja i ne skrivam zadovoljstvo što su predstavnici Ruske federacije sa 110 članova došli u Novi Sad na takmičenje – rekao je Sergej Jelisijev.\nNaša uspešna takmičarka u sambou i osvajačica mnogobrojnih odličja Ivana Jandrić je na konferenciji za novinare rekla da će Srbiju predstavljati 38 takmičara koji važe za odlične borce i da u skladu s tim na predstojećem takmičenju očekuje minimum pet medalja.\nNikoleta Dragaš 2. novembra 2020. 3. novembra 2020.\nĐUKANOVIĆ O JOVANJICI: Nijedan dokaz nisu izneli, jasno kao dan da je Aleksić bestidno lagao da je Koluvija pozvao Andreja Vučića


Jeftini letovi iz Španije do Francuske Gvajane - Avio karte Španija Francuska Gvajana - eSky.rs\nAvio karte iz Španije do Francuske Gvajane\nPretražite letove iz Španije do Francuske Gvajane\nProverite najbolje prilike za letove iz Španije do Francuske Gvajane\n✔ Postoje li posebne ponude za letove iz Španije do Francuske Gvajane na eSky.rs?\n✔ Mogu li se pobrinuti za osiguranje prilikom rezervacije leta iz Španije do Francuske Gvajane?\n✔ Ako rezervišem let iz Španije do Francuske Gvajane, mogu li da rezervišem ujedno i smeštaj?\n✔ Koje avio-kompanije nude letove iz Španije do Francuske Gvajane?\nBudite sigurni, da na eSky.rs ponuda letova iz Španije do Francuske Gvajane uključuje ne samo niskotarifne avio-kompanije, već i one koje su specijalizovane za visoki standard.


BalkanMagazin :: Umesto dizel Srbija će sa „Ruskim železnicama“ praviti lokomotive na gas\npetak, 14. februar 2020 10:13\n„Ruske železnice“ razmatraju predlog da u Srbiji napravimo zajedničku kompaniju za lokomotive na gas, što bi bilo od velikog značaja za našu privredu, rekla je prof. dr Zorana Mihajlović, potpredsednica Vlade Srbije i ministarka građevinarstva, saobraćaja i infrastrukture, tokom jučerašnjeg sastanka sa Sergejom Pavlovim, prvim zamenikom generalnog direktora „Ruskih železnica“.\n„Ruske železnice“ su jedna od najboljih svetskih kompanija koja izvodi radove na najtežem i najvećem projektu u ovom delu Evrope – izgradnji brze pruge od Beograda do Budimpešte. Krajem sledeće godine od Beograda do Novog Sada voziće se brzinom od 200 km/h, istakla je prof. dr Zorana Mihajlović, potpredsednica Vlade Srbije i ministarka građevinarstva, saobraćaja i infrastrukture, tokom jučerašnjeg sastanka sa Sergejom Pavlovim, prvim zamenikom generalnog direktora „Ruskih železnica“.\nMihajlovićeva je sa njim o tekućim i budućim infrastrukturnim projektima u železničkom saobraćaju razgovarala u prisustvu ambasadora Ruske Federacije u Beogradu, Aleksandra Bocan Harčenka.\n„Ruska država je naš prijatelj i partner i danas smo razgovarali i o novim projektima, o kojima je bilo reči i između naša dva predsednika Aleksandra Vučića i Vladimira Putina, pre svega nastavku rekonstrukcije barske pruge od Valjeva do Vrbnice i izgradnji jedinstvenog dispečerskog centra. Očekujemo da prilikom posete generalnog direktora RŽD u aprilu potpišemo sporazum o rekonstrukciji pruge, ali i položimo kapsulu i obeležimo početak radova na izgradnji ovog dispečerskog centra“, rekla je Mihajlovićeva.\nPotpredsednica Vlade rekla je da je ponosna na podršku Ruske Federacije i dodala da RŽD razmatra predlog da u Srbiji napravi zajedničku kompaniju za lokomotive na gas, što bi bilo od velikog značaja za našu privredu.\nSergej Pavlov dodao je da se radovi na deonici brze pruge od Stare Pazove do Novog Sada izvode po ugovorenoj dinamici i da je ona deo saobraćajnog koridora kojim će vozovi ići 200 kilometara na sat.\n„Pored aktuelnih projekata, razgovarali smo i o novim aktivnostima, pre svega barskoj pruzi i jedinstvenom dispečerskom centru. Mi u Srbiji na gradilištima imamo 1.500 radnika i srećni smo što sa svojim srpskim kolegama možemo da podelimo znanje i iskustvo“, rekao je Pavlov.\nAmbasador Bocan Harčenko zahvalio je potpredsednici Vlade i ministarstvu na dobroj sveobuhvatnoj saradnji i podršci, što je izuzetno važno za uspešnu implementaciju projekata.\n„Ponosni smo što su „Ruske železnice“ deo razvoja Srbije i realizacije projekata u vašoj zemlji. Razvoj infrastrukture je ključan za integraciju Srbije u Evropu, siguran sam da ćemo i dalje pospešivati saradnju u oblasti infrastrukturnih projekata“, rekao je ruski ambassador.


Pobunjenik vodi svog sina dalje od linije fronta blizu grada Ajdžabija, 12. april 2011.\n"Gadafijeve snage su do sada ubile 10.000 ljudi, 20.000 je nestalo, a od 30.000 povređenih, 7.000 je u životnoj opasnosti", rekao je novinarima Ali Al Isavi, predstavnik libijskog opozicionog Nacionalnog tranzicionog saveta.\nOn je dodao i da opozicija traži dodatne napore međunarodne zajednice, kako bi se tokom sukoba u Libiji zaštitili životi civila, preneo je Frans pres.\nIsavi se novinarima obratio u Luksemburgu, zajedno sa još jednim predstavnikom Saveta Mahmudom Džibrilom - prvi put od kada se Evropska unije, kao celina, sastala sa predstavnicima libijskog opozicionog Saveta.\nŠef francuske diplomatije Alan Žipe rekao je da je ovim sastankom poslat "signal prepoznavanja", iako su Francuska, Italija i Katar jedine zemlje koje su do sada zvanično dodelile dipomatski status Nacionalnom tranzicionom savetu.\nŽipe je, optuživši NATO da na ovom planu nije učinio dovoljno, rekao da je neprihvatljivo da grad Misrata koji drže pobunjenici, i dalje bombarduju Gadafijeve snage.\nU Misrati najmanje 12 pogunulih\nU međuvremenu, libijski pobunjenici poslali su zahtev za dodatnim naoružanjem, zemljama koje su do sada priznale Nacionalni tranzicioni savet.\nNajmanje 12 osoba, među kojima trogodišnja devojčica, poginuli su u sukobima između vladinih snaga lojalnih Moameru Gadafiju i pobunjenika u Misrati.\nMisrata je jedino preostalo uporište pobunjenika, koji traže odlazak s vlasti Muamera el Gadafija.\n"Medicinski radnici sakupili su tela 12 ljudi, među kojima su većinom civili, ali ima i pobunjenika, koji su izginuli u utorak", rekao je Rojtersu stanovnik Misrate koji se predstavio kao Gasan.\nPrema njegovim rečima, trogodišnja devojčica i jedan 50-godišnji muškarac su ubijeni iz snajpera u zapadnom delu Misrate.\nU Kataru se u sredu sastaju predstavnici "kontakt grupe" radi razgovora o sukobu u Libiji, usled poziva da NATO pojača svoju kampanju zabrane letova.\n"Kontakt grupa" oformljena je na međunarodnoj ministarskoj konferenciji održanoj u Londonu 29. marta i u nju spadaju evrospke sile, SAD, saveznici sa Bliskog istoka i određeni broj međunarodnih organizacija.\nKusa učestvuje na samitu\nPred početak sastanka šefovi diplomatija Francuske i Velike Britanije Alen Žipe i Vilijem Hejg izjavili su da NATO treba da učini više u Libiji.\nMeđutim, general Alijanse Holanđanin Mark Van Uhm, koji komanduje operacijama u Libiji, smatra da NATO obavlja "odličan posao". On je naglasio da je NATO uspešno uspostavio zonu zabranjenog leta, zaštitu civila i primenu embarga na naoružanje.\nVazdušni udari do sada nisu uspeli da donesu uravnoteženost u odnosu snaga između pobunjenika i proGadafijeve vojske.\nMeđu učesnicima razgovora je i bivši šef libijske diplomatije Musa Kusa, koji je krajem meseca prebegao u Veliku Britaniju.\nNeimenovani britanski zvaničnici izjavili su da se očekuje da će se on na marginama razgovora sastati sa predstavnicima pobunjenika i vlade Katara i pružiti "uvid" u trenutnu situaciju u Libiji.\nKusa je i nekadašnji rukovodilac libijske obavještajne službe i optužen je za učešće u bombaškom napadu u avionu američke kompanije "Pan Am" iznad škotskog grada Lokerbija 1988. godine.\nZvaničnik Forin Ofisa u utorak je rekao da je "Kusa slobodan pojedinac, koji može da, kad poželi odlazi i dolazi u Veliku Britaniju".\nPortparol pobunjeničkog tranzicionog Nacionalnog saveta Mustafa Gerijani rekao je da Kusa "ni na koji način nije povezan sa njima".


Započeo proces akreditacije Doma zdravlja Bor | Ist Media\n07:54: PM Tuesday September 22, 2020\nZapočeo proces akreditacije Doma zdravlja Bor\nObjavljeno 18. May 2015. at 17:52 piše Ist Media\nBOR, (IST Media) Četvoročlani stručni tim koji je sastavila Agencija za akreditaciju zdravstvenih ustanova Srbije, predvođen dr Vesnom Zlatanović Mitić, boraviće do utorka u borskom Domu zdravlja, gde će ocenjivati kvalitet ove zdravstvene ustanove za potrebe dobijanja akreditacije.\nDom zdravlja je pre godinu dana aplicirao kod Agencije za dobijanje akreditacije i od tada su trajale pripreme kako bi se dostigli standardi i kriterijumi zdravstvene zaštite koje je usvojila Vlada Srbije.\n“Ovo je najznačajniji događaj u procesu dobijanja akreditacije za ispunjene standarda i kvaliteta pružanja zdravstvene zaštite. Ocena akreditacione komisije je jako bitna, jer ćemo na osnovu nje znati gde nam je mesto među zdrastvenim ustanovama Srbije, rekao je direktor Doma zdravlja u Boru, dr Miroslav Karabašević.\nNakon izveštaja koji će u roku od dve nedelje proslediti ocenjivači, Agencija će doneti odluku o tome da li će borska zdravstvena ustanova dobiti akreditaciju na godinu, tri ili sedam.\nDužina akeditacije zavisi od nivoa bezbednosti pacijenata, zaposlenih i od nivoa pružanja usluga.


Tanjug 13. aprila 2021. 15:18\nBEOGRAD – Ako želimo da pariramo Crvenoj zvezdi moramo da pružimo sve što možemo u ovom trenutku, rekao je trener košarkaša Cedevita Olimpije Jurica Golemac uoči odložene utakmice 11. kola ABA lige.\n„Obe ekipe se bore za plasman u plej-of, tako da sam siguran da nas čeka zanimljiv meč. Ako želimo da pariramo Crvenoj zvezdi u Beogradu, moramo da pružimo sve što možemo u ovom trenutku. Moramo da igramo fokusirano i fizički i taktički, na najvišem nivou ako želimo da trijumfujemo“, istakao je Golemac za klupski sajt.\n„Čeka nas težak test, jer se ligaški deo sezone bliži kraju. Obe ekipe su napravile dosta promena u sastavu u odnosu na decembar i vreme kada je trebalo prvi put da se sastanemo. Svesni smo da ćemo morati da igramo agresivno u odbrani i pođednako angažovano u napadu. Takođe, moraćemo da budemo pametni i smanjimo broj izgubljenih lopti“, poručio je Hopkins.


Radovi na realizaciji projekta ograđivanje "Park Šume Prijateljstva"\nNa osnovu Ugovora o realizaciji projekta ograđivanje "Park Šume Prijateljstva", zajključenog između KJP „Sarajevo-šume“ d.o.o. Sarajevo i "TIKA" (Turska Agencija za saradnju i koordinaciju), Sarajevo, broj: 0103-3048-1/15, KJP „Sarajevo-šume“ d.o.o. Sarajevo je provelo određene aktivnosti za nabavku materijala potrebnog za realizaciju navedenog projekta te u proteklom periodu intenzivno se radilo na izgradnji ograde.\nUporedo u sklopu aktivnosti se izvode i radovi na pripremi postolja za postavljanje šadrvana kao i ostalog pratećeg sadržaja koji se realizuje u saradnju sa Orman Genel Müdürlüğü - Turske šume i kompanijom „Natron-Hayat“ d.o.o. Maglaj.\nTakođer, u narednom periodu se očekuje isporuka drvenih elemenata i drvnih konstrukcija za izgradnju šadrvana koji će se također realizovati u saradnji sa „TIKA“-om.


Pašalić: Prati se izlaz pšenice iz BiH - NTV Arena\nPašalić: Prati se izlaz pšenice iz BiH\nMinistar poljoprivrede, šumarstva i vodoprivrede Republike Srpske Boris Pašalić izjavio je danas da se trenutno prati “izlaz pšenice” iz BiH i da bi se, ukoliko bi bilo povećanog odliva, moglo pristupiti mjerama poput onih koje su uvele Srbija i Mađarska da bi se spriječio izvoz.\nPašalić je naglasio da Srpska proizvede više od 200.000 tona pšenice na godišnjem nivou, što je dovoljno za vlastite potrebe, ali da se ta pšenica ne zadržava samo u Srpskoj.\nOn je rekao da su ogromne narudžbe jedan od glavnih razloga zašto je Srbija juče uvela mjeru zabrane izvoza pšenice.\n“Ljudi su naručivali brodove pšenice koji su trebali da izađu iz Srbije i naravno da je Vlada Srbije preduzela te mjere”, rekao je Pašalić novinarima u Banjaluci.\nOn je podsjetio i na stavove nadležnih u Srbiji da ova država neće dozvoliti da Republika Srpska eventualno ostane bez brašna i pšenice.\nPašalić je zaključio da će Vlada Republike Srpske sigurno reagovati u skladu sa svim dešavanjima i poremećajima.\nTags: bih, boris pasalic, poljoprivreda, psenica, rs, zemlja\nU BiH registrovano više od 1,1 milion vozila, 79 odsto starija od 10 godina\nPreminulo troje oboljelih: Korona potvrđena kod još 12 građana Srpske


Kolumne & novosti: Novinarke heroine u prvim redovima protiv suzavca i pendreka\nPiše: Ana Kalaba, za portal Nova.rs, 8.7.2020.\nNovinarstvo u Srbiji je dobilo novo lice - lice nekoliko hrabrih žena koje su bile spremne da ulete u "ratnu zonu" pred Skupštinom, da istrpe pendreke po leđima, progutaju i isplaču suzavac pred kamerama i suoče se sa žandarmerijom, kako bi profesionalno obavile svoj posao i javnosti prenele istinu.\nNaravno da nisu samo žene bile pred Skupštinom sinoć, niti su jedino one izveštavale s terena za slobodne medije, ali čitav kontekst društva u kojem političari “vole kad novinarke kleče”, a raznorazne “Barbare” nam tumače istinu u centralnom terminu, nasilni karakter sinoćnih demonstracija i sve opasnosti koje su usput izbijale – njihovo prisustvo, profesionalizam i smelost posebno su došli do izražaja.\nNeke od njih bile su pred kamerama – Jelena Zorić, novinarka N1, postala je jedno od najistaknutijih lica sinoćnog protesta pred Skupštinom, a s lica mesta su izveštavale i njene koleginice Tatjana Aleksić, Žaklina Tatalović… Ispred naše redakcije su u prvim redovima bile novinarke Milica Božinović, Ana Vušović Marković, Jovana Šesterikov i fotoreporterka Vesna Lalić, koje su nam iz minuta u minut s protesta slale realnu sliku svega što se dešava na ulicama Beograda.\nMilica Božinović kaže da je “samo radila svoj posao”, mada je svakom ko je pogledao snimak na kojem je “popila” pendrek jer je htela da pomogne povređenom čoveku jasno da to nije baš tako.\n“Samo sam se trudila se da javnosti prenesem pravo stanje stvari, a ipak sam od policije dobila pendrek i to po zadnjici”, kaže Milica Božinović, koja je uživo izveštavala za portal Nova.rs do jutarnjih sati.\n“Kada je narod ušao u Skupštinu, radila sam lajv unutar Skupštine i tada je policija gurala i udarala ljude, bio je potpuni haos. Bacali su suzavce i šok bombe, ne razmišljajući koga će povrediti. Nagutala sam se suzavca, nisam ništa videla pred sobom, ali sam se trudila da posao odradim kako treba do kraja. Nisam razmišljala o tome da bih mogla da se povredim, niti o strahu, tome nema mesta u našem poslu i u ovakvim situacijama. I dalje me boli glava, ali večeras nastavljamo da radimo svoj posao. Ponosna sam na ostale kolege i koleginice, snimatelje i fotoreportere, koji su sinoć bili na protestu, nadam se da smo uspeli da javnost objektivno izvestimo o svemu što se dešavalo”, kaže Božinović.\n“Najstrašnije je bilo to kako se protest u trenutku od mirnog, uobičajenog skandiranja i zviždanja, pretvorio u ratno stanje. To je iznenadilo i demonstrante i žandarmeriju. Suzavci su leteli na sve strane, pune limenke, kamenice… Najviše sam brinula da me nešto ne tresne u glavu i ne onesvesti”, priča nam Ana.\nIpak, njen glavni utisak od prošle večeri je: “Nikad kao sad se nije osećao toliki naboj besa, revolta, nezadovoljstva ljudi. U takvoj situaciji osećaš druge, osećaš da su spremni na sve ne bi li se nešto promenilo. Gotovo je zastrašujuća ta spremnost da se sve rizikuje, ali istovremeno daje nadu da ipak postoji ta kolektivna energija za borbu za normalan život”, sumira Ana Vušović Marković.\n“Već devet godina izveštavam gotovo sa svakog protesta u Beogradu, ali ovo je prvi put da sam se uplašila u par navrata. Na takvim dešavanjima obično znaš gde možeš da se skloniš, sinoć je bilo momenata u kojim nisam imala gde”, kaže Jovana Šesterikov.\n“Atmosfera na ulicama bila je izuzetno napeta, suzavac se osećao i u 27. marta. Bila je to kombinacija strašne policijske agresije i agresije druge strane. Međutim, nisu svi bili u tom fazonu, različiti ljudi su izašli da izraze nezadovoljstvo na različite načine. Mislim da je u tom kontekstu najreprezentativnija scena iz Kralja Milana, gde dečko na biciklu urla na policajce jer biju narod, u čemu mu se priključuje grupa desničara, a on se okreće ka njima i viče: Šta hoćete, i vi ste isti!”, priseća se Jovana.


RTCG - Radio Televizija Crne Gore - Nacionalni javni servis :: Ekonomija :: Pozitivna: Zaustaviti kažnjavanje privrede\nZBOG KAP-A 23. 05. 2013. 15:17 >> 15:18 0\nPozitivna: Zaustaviti kažnjavanje privrede\nPreduzetnici ne smiju biti kolateralna šteta nečijih dilova oko KAP-a, nepromišljeno i neodgovorno datih garancija koje dolaze na naplatu i nedostatka direktnih investicija, kaže član Predsjedništva Pozitivne Goran Đurović.\nĐurović je uvjeren da bi danas imali rast novootvorenih preduzeća da je novac uložen u te promašene projekte, bio usmjeren ka podršci malom i srednjem biznisu. Ne bismo imali sve veći broj firmi koje idu ka blokadi i stečaju, tvrdi Đurović.\n„Država mora da pokaže brigu prema domaćoj privredi i mora da oslobodi tržište protekcionizma i konačno mora da omogući jednake šanse svim privrednicima“, navodi se u Đurovićevom saopštenju.\nDa Vlada nema jasnu strategiju i cilj djelovanja, već da radi po principu od prilike do prilike, te da ima dvostruke aršine, pokazuje i najnovije ponašanje organa kojima rukovodi, tvrdi Đurović.\n„Još jednom se kažnjava solventni i održivi dio domaće privrede, a samo nekoliko sedmica unazad još jednom je donijeta odluka da se novcem poreskih obveznika pomogne vlasnik KAP-a“, tvrdi Đurović.\nOn smatra da „alarmantna situacija sa prilivom sredstava u državni budžet, dobija obrise prinudne naplate na štetu preduzetnika koje ovih dana poreska inspekcija nemilosrdno kažnjava ispunjavajući time dato naređenje i na taj način obezbjeđujući novac koji će na kraju dati vlasniku KAP-a“.\nPozitivna Crna Gora sugeriše vlasti da svoju kreativnost punjenja budžeta putem kazni zamijeni „stvaranjem boljeg ambijenta za preduzetnike u kojem ćemo imati društvo jednakih šansi za sve koji hoće da pokrenu sopstveni posao. Mora se poraditi na stvaranju uslova za smanjenje kamatnih stopa,koje su najveće u regionu, a ne da su nam usta samo puna fraza o tome da smo lideri u regionu“.\nKada stvorite zdravo ekonomsko okruženje koje vam nešto i pruža, tada ćete imati puno pravo i da uzimate, naveo je Đurović u saopštenju\nKAP Pozitivna Crna Gora


Lidl gradi trgovinu u Boru | Gde Investirati\nLidl gradi trgovinu u Boru\nNemački trgovinski lanac Lidl počeo je danas izgradnju prodajnog objekta u Boru, koji bi prema planu trebalo da bude završen do oktobra.\nKako je agenciji Beta rekao inženjer glavnog izvođača radova, građevinske kompanije “Koto” iz Beograda Vladimir Vrtikapa, objekat “Lidla” će se prostirati na parceli od 8.000 kvadratnih metara dok je veličina prodajnog prostora 2.600 kvadrata.\n“Danas su na prostoru nekadašnjeg igrališta preko puta Doma zdravlja, počeli građevinski radovi, nakon čega će uslediti izgradnja samog objekta i uređenje prodajnog prostora. Planirani završetak radova je 1. oktobar, a tehnički prijem mesec dana kasnije”, kazao je Vrtikapa.\nPrema njegovim rečima, u početnoj fazi će biti angažovano desetak radnika, a taj broj će biti i do deset puta veći kako se radovi budu bližili kraju.\nTrgovinski lanac Lidl već ima prodajni objekat u Smederevu, a pored Bora, trenutno gradi prodavnice i u Beogradu i Zrenjaninu.\nPrevious Zašto HBIS kupuje Železaru Smederevo?\nNext Osnovano udruženje Društvo procenitelja Srbije\nItalija nakon referenduma: Tri moguća scenarija\nNajavljena ostavka italijanskog premijera Matea Rencija posle neuspelog referenduma o ustavnoj reformi označava početak perioda nestabilnosti u italijanskoj politici, a na potezu je predsednik Italije Serđo Matarela.\nVučić: Bez podrške EU za Železaru, bićemo u ozbiljnom problemu\nZa Železaru Smederevo je zainteresovana kineska kompanija HBIS, a proces kupovine zavisiće od saglasnosti EU.\nRoberto Azevedo reizabran na funkciju generalnog direktora STO\nGeneralni direktor Svetske trgovinske organizacije (STO) Roberto Azevedo obezbedio je u utorak (28. februara 2017. godine) drugi mandat na toj funkciji, uz obećanje da će nastaviti sa uspesima ove organizacije


Selaković: Država ne pravi greške po pitanju Kosova i Metohije - Izazov\nSelaković: Država ne pravi greške po pitanju Kosova i Metohije\nNovi magazin 14. maja 2018. 16:33\nGeneralni sekretar predsednika Srbije Nikola Selaković ocenio je danas da živimo u periodu kada država ne pravi greške po pitanju Kosova i Metohije.\nOn je na skupu povodom obeležavanja 20 godina od prve otmice srpskih civila na Kosovu i Metohiji, otmice rudara rudnika Belaćevac Žarka Spasića, rekao da država danas ne pravi greške kao nekada kada je vlast, kako je naglasio, donosila bezumne, neracionalne odluke poput oslobađanja albanskih terorista iz zatvora, ili traženja mišljenja Međunarodnog suda pravde o nezavisnosti Kosova, ili izmeštanja rešavanja tog problema iz UN u EU.\n„Gledajući u prošlost ne možemo da sagledamo kraj bezumnim, neracionalnim, čudnim odlukama koje su vlastodršci u Srbiji donosili. Kao što je užasna bila odluka pustiti ljude koje su naši sudovi osudili za ratne zločine, bezumna je bila i prebaciti rešavanje problema iz UN u EU, kao i odluka na skaredan način tražiti mišljenje Međunarodnog suda pravde i gubiti poziciju za pozicijom“, rekao je Selaković.\nOn je naveo da oni koji su dopustili da osvedočene ubice budu puštene iz zatvora nisu ni svesni da su time podžali stav zemalja koje tvrde da je terorizam išao sa druge – srpske strane, da su Albanci žrtve a ne zločinci.\n„Mnogo smo toga izgubili u poimanju KiM, ali ono što je svakom Srbinu i Srpkinji zajedničko jeste da je Kosovo i Metohija paradigma za nepravdu za Srbe“, kazao je Selaković koji je obećao da će učiniti sve kako bi Spomen soba „Kosmetske žrtve“ dobila dostojan prostor u kome će građani moći da čuju hiljade tragičnih priča.\nDodao je da bi poseta spomen sobi bila prilika da se mladi prisete ;kako je izgledao život našeg naroda na KiM kada je naša država imala pun suverenitet na toj teritoriji.\n„I taj život je bio težak, mukotrpan, stradalnički i paćenički“, rekao je Selaković i ocenio da bi jedino gore od tragedije koja je zadesila porodice nestalih i ubijenih bilo to da ih država zaboravi, da se pređe preko svega i ne traži istina i pravda.


Grupa mladića pokušava očistiti mural Ratka Mladića u Beogradu (VIDEO)\nNakon što je jutros Đorđo Žujović, predstavnik Socijaldemokratske partije Srbije na mural ratnog zločinca Ratka Mladića u centru Beograda prosuo kreč, grupa mladića sa kapuljačama se nešto iza 13:00 sati okupila na tom mjestu i pokušava očistiti mural.\nKako je javila reporterka N1 mural čiste više od dva i po sata te da je veći dio farbe skinut, ali da su poručili da će ostati na tom mjestu sve dok ga u potpunosti ne očiste.\n– Pokušali smo saznati da li su dio neke organizacije i u čije ime su ovdje došli pa su nam tako oni rekli da ne pripadaju nijednoj formalnoj organizaciji i da su momci iz kraja. Kako su naveli, došli su ovdje zato što su patriote. Na jednom od tih mladića vidjeli smo masku na kojoj je i grb Partizana. Inače grb Partizana je i dio ovog murala pa smo im postavili pitanje i da li su dio neke navijačke grupe i oni su rekli da nisu – izvještava reporterka N1.\nKako je istakla, danas na ovom mjestu nema jakih policijskih snaga, prisutni su policajci u civilu koji su odreagovali na svaku eventualnu incidentnu situaciju.\nPodsjetimo, jučer su na uglu ulica Njegoševe i Alekse Nenadovića u Beogradu održani protesti aktivista koji su poručili da mural Ratku Mladiću koji se nalazi na tom mjestu “treba pasti”.\nU grupu aktivista se umiješala i grupa desničara, momaka u crnom koji su uzvikivali parole podrške Ratku Mladiću i uz jake policijske snage spriječavali sve prisutne da priđu muralu.\nTo je uzrokovalo dodatne tenzije, a tokom dana su bile uhapšene i Aida Ćorović i Jelena Jaćimović jer su jajima gađale mural. One su puštene na slobodu, a grupa aktivista je najavila nastavak protesta sve dok im zahtjevi ne budu ispunjeni i mural Ratku Mladiću bude skinut.\nĐorđo Žujović koji je jutros prekrečio mural poručio je da će to ponovo uraditi i ako ga očiste.\nGrupa mladića sa kapuljačama pokušava da očisti mural Ratku Mladiću u Beogradu pic.twitter.com/GskcueUYqM\n— TV N1 Sarajevo (@N1infoSA) November 10, 2021


Podsetimo, šampion Srbije je u četvrtak saopštio da je od evropske kuće fudbala dobio dozvolu da publika, u smanjenom obimu od maksimalnog, prisustvuje spektaklu s Milanom, ali...\nDa li ovo dozvola od strane UEFA znači i da je stvar gotova?\n- Poenta je da je još rano bilo šta komentarisati oko toga. Ali, sa druge strane, nema tu mnogo filozofije, UEFA je dozvolila do 30 odsto kapaciteta našeg stadiona, uz saglasnost nacionalnih vlada - kaže za “Blic” izvor blizak upravi Crvene zvezde.\nDa li se spremate onda za prisustvo publike u određenoj meri?\n- Mi ćemo se spremati u svakom slučaju - i za jedan i za drugi scenario. Da nas neka odluka ne bi iznenadila. A sada je, ponavljam, još rano za bilo kakve procene.\nU slučaju da Vlada Republike Srbije odobri dolazak publike, kako bi se u tom slučaju odvijala organizacija meča?\n- Biće sve predviđeno protokolom, ali sačekajmo konačan predlog nadležnih institucija - zaključio je naš sagovornik.\nA nadležni - jednoglasni\nDok se u Zvezdi spremalo i za jednu i za drugu varijantu, Krizni štab za borbu protiv SARS-CoV-2 tipa koronavirusa jednoglasno je danas odlučio da nema popuštanja epidemioloških mera, o čemu je javnost obavestila dr Darija Kisić Tepavčević.\nDodala je i da se još uvek ne može reći do kada će konkretno mere ostati na snazi, "jer se ne zna kakva će biti epidemiološka situacija narednih dana", ali i rekla da se i o utakmici pričalo, no samo u okviru opšte saglasnosti da se ne dozvoli popuštanje bilo kakvih epidemioloških mera.\nZvezda počela organizaciju utakmice\nŠampion Srbije je juče saopštio da je "organizacija utakmice je uveliko počela" i tome dodao nekoliko smernica za kupovinu karata.\nZvezda, naime, planira da prioritet kod nabavke ulaznica imaju vlasnici sezonskih, ističući i dve stvari. Najpre, "da je tim potezom klub želeo da se zahvali najvernijim navijačima koji su (nabavljanjem sezonskih karata čak i u sezoni u kojoj publika zasad ne sme na stadion) i u ovim teškim trenucima uz klub". A uz to, crveno-beli si naglasili da će "broj eventualno raspoloživih mesta zavisiti od raspoloživog kapaciteta stadiona, nakon odluke Kriznog štaba".\nKada se igra meč Zvezda - Milan?\nIzabranici Dejana Stankovića igraće u šesnaestini finala Lige Evrope protiv Milana najpre u Beogradu, i to 18. februara od 18.55 , a onda sledi revanš na "San Siru", gde će roso-neri gostiti prvaka Srbije 25. februara od 21 sat po srednjeevropskom vremenu.


KLM ukida tri linije ka SAD | Avio Press\nKLM ukida tri linije ka SAD\nHolandska nacionalna avio-kompanija KLM odlučila je da ukine tri linije ka Sjedinjenim Američkim Državama tokom predstojeće zimske sezone. Prevoznik iz Amsterdama više neće leteti ka Orlandu (MCO), Majamiju (MIA) i Las Vegasu (LAS) usled novih mera koje su donele holandske vlasti.\nNaime, SAD su stavljene na listu visoko rizičnih zemalja što znači da u Holandiju mogu da uđu samo vakcinisani američki državljani. Pored obaveznog sertifikata o vakcinaciji, putnici koji dolaze sa druge strane Atlantika će morati da pokažu i negativan test kao i da prođu desetodnevni karantin.\nKLM smatra da će nove mere destimulisati potencijalne putnike zbog čega je odlučeno da se tri linije ukinu tokom zimskog perioda. Kompanija se žalila na novouvedene mere navodeći primere drugih evropskih zemalja koje su otvorenije za američke putnike.\nPovećao se broj incidenata sa laserima\nLuxair u riziku od gubitka slotova\nEvropa Lufthansin avion zadržan u Minsku zbog...


Fudbaleri Partizana pobedili su večeras u gostima Voždovac sa 3:0, u pretposlednjem, šestom kolu plej-ofa Super lige Srbije.Partizan je do vodjstva stigao golom Rikarda Gomeša iz penala u 29. minutu. Marko Ivezić je neoprezno startovao i sa ledja oborio Rikarda u šesnaestercu.Rikardo je ovim golom stigao do 36. pogotka u sezoni, čime je oborio rekord Mateje Kežmana, i postao najbolji strelac Partizana u jednoj sezoni.Rikardo je u 41. minutu svojim drugim golom na meču duplirao prednost crno-belih. Jedan od defanzivaca Voždovca je igrao rukom u svom kaznenom prostoru, a sudija Stojanović je pokazao na "belu tačku". Rikardo je ponovo bio hladnokrvan i savladao golmana Voždovca Miloša Krunića.Treći gol za Partizan postigao je Igor Vujačić u 67. minutu. Miloš Jojić je izveo korner, a Vujačić je bio najviši u skoku i glavom poslao loptu u mrežu.Vezista Partizana Bibras Natho je u 22. minutu zbog povrede mišića morao da napusti igru. Ukoliko se pokaže da je povreda ozbilljnije prirode, Natho bi mogao da propusti meč finala Kupa protiv Crvene zvezde.Partizan je drugi na tabeli sa 95 bodova, dva manje od prvoplasirane Crvene zvezde. Da bi stigao do titule, neophodno je da u poslednjem kolu na svom terenu pobedi Radnički iz Niša, a ...\nB92: Rikardo srušio rekord star 22 godine: Srećan sam\nFudbaleri Arsenala poraženi su u gostima od Njukasla sa 2:0, čime su, praktično, ostali bez Lige šampiona. . Arsenal je eventualnom pobedom protiv Njukasla imao sudbinu u svojim rukama i u poslednjem kolu bi morao da potvrdi plasman, ali su "tobdžije" tu šansu propustile...Njukasla...\n12:38: Vajtsnejk neće nastupiti u Beogradu " otkazana čitava turneja, ...


„Vivaldianno-grad ogledala“ 11. novembra u Areni – NovostiDana.rs\n„Vivaldianno-grad ogledala“ 11. novembra u Areni\nBEOGRAD – Jedinstveni 3D koncertni spektakl „Vivaldianno“ biće izveden prvi put u Kombank areni, 11. novembra, najavila je danaa Arena.\nSpoj najsavremenijih vizuelnih efekata i aranžmana sa klasičnim zvucima Vivaldijeve legendarne kompozicije „Četiri godišnja doba“ odlikuje ovaj spektakl predviđen za velike scene i prostore.\n3D projekcija uz naraciju i muziku Vivaldija koju izvodi gudački orkestar sa moćnim aranžmanima obogaćenim modernim zvukom i električnim instrumentima, predstavlja život ovog slavnog umetnika na dramatičan način.\nPrvo izvođenje „Vivaldianna“ održano je u Češkoj i izazvalo je senzaciju, a Beograd će biti među prvim gradovima na njihovoj svetskoj turneji.\n„Vivaldianno – Grad ogledala“ je jedinstvena 3D koncertna predstava osmišljena po baroknoj muzici sa savremenim zvukom i novom energijom, sve u službi priče o uspehu i padu genijalnog kompozitora, Antonija Vivaldija.\nScenu ispunjava orkestar klasičnih muzičara i art-rok izvođača i plesača dok se ispred i iza njih, pred očima publike, smenjuju slike rađene u najmodernijoj tehnici praćene sofisticiranim dizajnom svetla, stvarajući jedinstveno trodimenzionalno muzičko iskustvo.\nIdejni tvorac ovog šoua je češki producent, rock pijanista i kompozitor Mihal Dvorak, autor libreta je češki muzičar, scenarista i dramski pisac Tomas Belko, a 3D animacije osmislio je i kreirao poznati japanski umetnik, reditelj i animator Kosuke Sugimoto koji trenutno radi u studiju „Eallin“ animacije.\nOrkestar čini međunarodni tim umetnika: proslavljeni gudački kvartet „Herold“, gitarista, aranžer i majstor zvuka Jiri Janouck, violončelistkinja Terezie Kovalova, Carlo Zeggara iz Perua i Vlado Urlić (Španija) na perkusijama i fruli kao i bubnjar Martin Kuzma.\nUlaznice po cenama od 2.200, 2.500, 2.800 i 3.500 dinara biće u prodaji od ponedeljka, 26. septembra.\nFoto Tanjug, arena\nOd sutra dostupni „Viber” stikeri Grada Beograda


U Tesliću nagli pad sa 87 na 7 glasova | BHNOVOSTI.COM\nPočetna Crna Hronika U Tesliću nagli pad sa 87 na 7 glasova\nKandidat SNSD-a za odbornika u SO Teslić Tanja Markočević osvojila je 89 glasova na biračkom mjestu Đulić A, ali je nakon ponovnog brojanja glasova Centralna izborna komisija BiH utvrdila da je Markočevićeva osvojila svega sedam glasova.\nMarkočevićeva je na ovom biračkom mjestu, uz Marka Trivunovića i Srđana Klječanina, osvojila 100 odsto glasova, ali je nakon ponovnog brojanja taj procenat daleko manji. Ponovno brojanje tražili su Srpska demokratska stranka i Opštinska izborna komisija. Žalbu SNSD-a potpisao je šef Kluba odbornika ove stranke u SO Teslić Mišo Stojanović, a ne predsjednik OO SNSD-a Dragan Bogdanić. Tanja Markočević je svojevremeno prešla iz SDS-a u SNSD.\nCIK BiH je ponovo brojio glasove i u Gornjoj Radnji, jer predsjednik biračkog odbora nije upisao preferencije kandidatima SDS-a. Oba prigovora koje je podnio SDS su odbijena, iako su u ovoj stranci podnijeli kao dokaze ovjerene izjave tri člana biračkog odbora koji su izjavili da se stanje na sajtu CIK BiH ne slaže sa originalnim zapisnikom\nZvaničan izvještaj možete pogledati na web stranici CIK-a\nPrethodni članakAfera krivotvorenih diploma u Sarajevu. 15 slučajeva u javnim ustanovama Sarajeva\nSlijedeći članak“Tabla će biti uklonjena” ,izjavila je kćerka Karadžića\nUpdated on September 13, 2021 3:37 pm


Kingston SSD disk 120GB UV500 SATA 3 | ePonuda.com\nKingston SSD disk 120GB UV500 SATA 3 cene\ncena 6.849,00 din\nEPonuda nije internet prodavnica već Vam omogućava da brzo i lako nađete Kingston SSD disk 120GB UV500 SATA 3 po najjeftinijoj ceni. Naš cilj je da kupci budu što bolje informisani o ponudi Kingston SSD disk 120GB UV500 SATA 3 na tržištu Srbije. Vrlo lako nalazite željeni proizvod za kategoriju Hard diskovi cene, ne morate da lutate od sajta do sajta za Kingston Hard diskovi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Kingston SSD disk 120GB UV500 SATA 3 sa PRODAVCEM. EPonuda ne može da garantuje potpunu tačnost specifikacije i slika za Kingston SSD disk 120GB UV500 SATA 3. Pre kupovine, podatke za Kingston SSD disk 120GB UV500 SATA 3 proverite na sajtu PROIZVOĐAČA.


Košarkaši CSKA osvojili Evroligu - Izazov\nNovi magazin 19. maja 2019. 23:00\nKošarkaši CSKA iz Moskve osvojili su večeras Evroligu, pošto su finalu završnog turnira u Vitoriji pobedili Efes sa 91:83 (29:20, 15:20, 24:20, 23:21).\nEfes je na početku treće četvrtine „trojkom“ Krunoslava Simona poveo sa 45:44, ali je CSKA preko Higinsa, Hajnsa, Klajburna i Hantera otišao na 68:54. Posle nešto bolje igre i „trojkom“ Larkina, turski klub završio je deonicu zaostatkom od šest poena, 62:68.\nCSKA je počeo poslednju četvrtinu „trojkom“ Serhija Rodrigesa za 71:62 i posle toga je sigurno čuvao prednost. Košem Adrijena Moermana Efes je u jednom trenutku prišao na četiri razlike, ali su Hajns i Nando De Kolo ubrzo vratili devet razlike (80:71).\nTreće mesto na „fajnal foru“ osvojio je Real Madrid, pobedom protiv Fenerbahčea od 94:75.


DOBANOVCI 18. AVGUSTA: Svetski dan helikoptera – Balkanekspresrb.rs\nPosle uspešno izvedene dve manifestacije 18. avgusta 2019. na helidromu u Dobanovcima održa će se treći Svetski dan helikoptera. Organizator je „Balkan Helicopters“, vodeća firma u regionu za helikopterski transport i pružanje usluga iz vazduha, organizuje\nOrganizovanjem Svetskog dana helikoptera „Balkan Helicopters“ pridružuje se brojnim orgnaizacijama i kompanijama širom sveta koji obeležavaju ovaj datum.\nS obzirom da su helikopteri prilično nepristupačni široj populaciji, ova manifestacija je od velikog značaja, pogotovo među mlađim uzrastima, gde imaju prilike izbliza da vide helikopter i bolje se upoznaju sa njegovim mogućnostima. Pored nekoliko različitih tipova helikoptera koje će posetioci imati prilku da vide, pripremili smo i raznovrstan program. Manifestacija počinje u 15 časova na Heliodromu u Dobanovcima kod Beograda.(Press i foto BH).


Organizacija i korporativno upravljanje u javnim preduzećima – Centar za obrazovanje i poduzetništvo\nOrganizacija i korporativno upravljanje u javnim preduzećima\nOpšti pristup pojmu organizovanja ukazuje na to da je organizovanje prije svega kontinuirani proces koji povezuje međusobno raznovrsne elemente u određenu organizacionu strukturu koja ima odgovarajuća kvalitativna obilježja. Svaka promjena u organizovanju podrazumijeva i prekomponovanje ili uvođenje novih elemenata u organizovani sistem što novom sistemu daje i nova kvalitativna obilježja. Karakter i osobine, pa i specifičnosti organizacionih elemenata nameću stalno traganje za odgovarajućom efikasnom organizacijom, odnosno efikasno organizovanim sistemom. Organizovanje poslovnih sistema uvijek ima za cilj ostvarenje dobiti.\nKorporativno upravljanje podrazumijeva skup pravila po kojima funkcioniše unutrašnja organizacija javnog preduzeća, izbor direktora i članova organa upravljanja, nadzor države kao vlasnika, sistem planiranja i izvještavanja, kao i mjerenje postignutih rezultata javnih preduzeća u cilju transparentnosti njihovog rada.\nOno što nudimo našim polaznicima jeste da nauče i dobiju uvid u organizaciju javnih preduzeća, te upravljanje menadžmentom, kao i ljudskim resursima u istim, a sve u cilju unaprjeđivanja znanja i kadra u preduzećima, kao okosnice ekonomije.


BNV pokreće inicijativu za jedinstvenu podršku Republici Turskoj na teritoriji Sandžaka - IndeksOnline.rs\nNaslovna Društvo BNV pokreće inicijativu za jedinstvenu podršku Republici Turskoj na teritoriji Sandžaka\nBNV pokreće inicijativu za jedinstvenu podršku Republici Turskoj na teritoriji Sandžaka\nNOVI PAZAR – Predsednica Veća sa svojim saradnicima sastala se danas sa predstavnicima nevladinog sektora koji su prepoznatljivi po aktivnostima dobrim za zajednicu i dogovorila jedinstven nastup u pružanju podrške delovima zahvaćenim požarom u Republici Turskoj.\nPodrška podrazumeva vođenje kampanje za prikupljanje donacija kako bi se obezbedila stabla koja će biti zasađena na jednom od delova zahvaćenim požarom.\nNekoliko organizacija je već pokazalo interesovanje za organizovanjem podrške Republici Turskoj, a poruka sa ovog sastanka je da ovaj način ujedinjenja svih organizacija predstavlja najbolji način da se pokaže jedinstvo građana Sandžaka i pošalje podrška Republici Turskoj.\nIzvršni odbor Vijeća će oformiti Organizacioni odbor koji će rukovoditi kampanjom, a u toku nedelje otvoriće se i račun u banci koji će biti isključivo namijenjen u svrhu ove plemenite akcije.\nOvu akciju provodiće Bošnjačko nacionalno veće i Bošnjačko veće Crne Gore i poziva sve zainteresovane opštine u Sandžaku, pojedince i organizacije da se pridruže kampanji i jave se na “email” Veća ili na broj telefona, nakon čega će biti obavešteni o daljim koracima kampanje.\nPrethodni tekstRaste broj novoinficiranih na Kosovu! Za 24 sata 271 osoba pozitivna na koronu\nSledeći tekstMilanović: Partizan igra najbolje, ali nadam se da ćemo uspeti da odgovorimo


Novinari iz RS i FBIH vakcinisani u Beogradu\nNovinari iz Republike Srpske i Federacije BiH (FBiH), njih 40 danas su u Beogradu vakcinisani protiv virusa korona, a imunizaciju su organizovali Udruženje novinara Srbije (UNS) i Udruženje novinara Republike Srpske čiji predstavnici su iste akcije najavili i za naredni period.\n“Oglasili smo sve to i zamolili kolege da se prijave. Danas su ovdje novinari iz Banjaluke, iz Istočnog Sarajeva, Tuzle”, rekao je Đuričić.\n“Nama je bilo bitno da (broj prijavljenih) ne ide više od stotinu zbog prevoza i poštovanja epidemioloških mjera i jedini zahtjev naših kolega je bio da se u ovom trenutku da ne ide iznad 100”, rekao je Đuričić.\n“Omogućili smo, u saradnji sa Vladom Srbije, da kolege iz regiona mogu da budu vakcinisane i to smo uradili prvo sa kolegama iz Severne Makedonije, a sada nam je drago što možemo da pomognemo i kolegama iz Republike Srpske”, rekao je Radomirović.\nTags\t#Udruženje novinara RS\nMeđu nama o nama [14.04.2021.]


16.11.2017. 15:58h 16.11.2017. 16:11h\nKomesar za proširenje Johanes Han kaže da će Srbija i region postati članice EU "možda i ranije nego što se očekivalo", kao i da je 2025. godina "ambiciozan, ali i ostvariv datum" za pristupanje novih članica EU.\n"Kao komesar koji se bavim ovim procesom svakodnevno smatram da datum 2025. jeste ambiciozan, ali ako svako bude doprineo i učesvovao u procesu, mislim i da je ostvariv. Nemojmo zaboraviti da za ulazak u EU u 2025. godini sav posao pregovora mora biti gotov do 2023. godine, jer tada kreće ratifikacioni postupak u zemljama članicama i Evropskom parlamentu", poručio je komesar Han po završetku četvrtog Saveta za stabilizaciju i pridruživanje Srbije i EU.\nHan najavljuje da će Evropska komisija u februaru izaći sa Strategijom za proširenje koja će se odnositi na perspektivu proširenja svih zemalja u regionu. Han je dodao da je dobro što je predsednik Evropske komisije Žan Klod Junker ambiciozan i zastupa proširenje.\n"To i nama daje vetar u leđa u našim naporima", zaključio je Han.\nEvropski komesar za pregovore o pristupanju, koji je pristustvovao četvrtom Savetu S SP između Srbije i EU, zahvalio je premijerki Srbije što je svojim prisustvom na sednici Saveta još jednom pokazala posvećenost Srbije evropskom putu. Han je dodao da se ta posvećenost vidi i kroz poruke i dela premijerke Srbije.\n"Mnogi govore razne stvari, ali konkretna dela su ono što je važno. U samo neklo meseci koliko ste na mestu premijera uticali ste na celokupnu klimu saradnje između EU i Srbije", ocenio je Han.\nKada je proces pristupanja Srbije EU u pitanju, Johanes Han je ponovio da tu nema "ograničenja brzine" , da to zavisi od same države, ali je naglasio prevashodnu važnost kvaliteta procesa. Kao ključ za napredak Srbije ka člastvu u EU Han navodi reformske procese u zemlji i normalizaciju odnosa sa Kosovom.\n"Želeo bih da pohvalim politički hrabru odluku predsednika Vučića da pokrene unutrašnji dijalog u Srbiji što je odlučujuće za svaki dalji napredak. Istovremeno bitna je primena reformi. Dobro je što ste se fokusrali na ekonomske reforme u prethodnom godinama što je donelo jasne i pozitivne rezulate vidljive kako u oblasti prvrednog rasta tako i i u smanjenju broja nezaposlenih u zemlji", kaže Han.\nKomesar za pregovore o proširenju naglašava da je ceo proces pristupanja EU "proces društva" koji se ne odnosi samo na zvaničnike u Beogradu već na sve građane u Srbiji.\n"Važno je da komunicira ne samo o vrednostima EU već da te vrednosti budu prihvaćene i da se u njih veruje. Onda smo na pravom putu. Važno je da se građanima pokažemo koje su dobrobiti članstva u EU u poboljšanju kvaliteta njihovih života", zaključio je Johanes Han.\nJohanes HanEUulazak2025 godinaprimanje


Godišnja prodaja električnih vozila premašiće 30 miliona do 2030. | Energetski portal Srbije\nDo kraja ove decenije trećina ukupno prodatih novih automobila na svetu biće električna vozila. Time bi broj prodatih električnih vozila u jednoj godini u svetu dosegao 31,1 milion, deset miliona više nego što se ranije predviđalo, objavila je 3. avgusta konsultantska kompanija „Dilojt“ (Deloitte), na osnovu istraživanja „Električna vozila: Postavljanje smera za 2030. godinu“.\nPrema istraživanju, uprkos poremećajima koje je izazvala pandemija koronavirusa, očekuje se da će ukupna prodaja električnih vozila 2020. dostići 2,5 miliona širom sveta.\nNa osnovu godišnje stope rasta od 29 odsto, istraživanje procenjuje da će prodaja dostići 11,2 miliona u 2025. godini i 31,1 milion do 2030. godine, u kojoj bi potpuno električna vozila predstavljala 81 odsto svih prodatih novih električnih vozila, nadmašujući hibridne „plug-in“ modele.\n„Dilojt“ je kao ključni faktor rasta prodaje električnih vozila u narednih 10 godina identifikovao „promenu sentimenta potrošača“, jer mnoge prepreke za prihvatanje električnih vozila postepeno nestaju.


Kante priznao, postojale su ponude - Sportske.net\nKante priznao, postojale su ponude\nNgolo Kante je jedan od najboljih fudbalera Čelsija i jedan od ključnih igrača reprezentacije Francuske, pa je bilo i normalno da postoji veliki broj ponuda za njega.\nFenomen Sari - pauza ne postoji, 13 sati dnevno gleda utakmice rivala!Jokan i Mitar u paklu Etihada, derbi se igra u Londonu (NAJAVA)Čelsi već sprema naslednika Sariju?Liverpul pokreće revoluciju u Premijer ligi, na udaru agenti!Revolucija! FIFA menja pravila, na udaru Čelsi i Juventus!\nSada već slobodno možemo reći, zvezda Čelsija Ngolo Kante, imao je veliki broj ponuda tokom ovog leta, posebno nakon Mundijala u Rusiji.\nOvaj francuski reprezentativac je skrenuo pažnju na sebe dok je igrao za Lester sa kojim je osvojio Premijer ligu, godinu dana kasnije je isto učinio i sa Čelsijem, a prethodnu sezonu je završio na najbolji mogući način, osvojio je Mundijal sa Francuskom i nema sumnje da je igrao veoma bitnu ulogu u svim tim uspesima u prethodne tri godine.\nPonuda je nakon leta bilo, ali je Kante ostao u Čelsiju sa kojim je trenutno na deobi prvog mesta ako gledamo broj bodova.\n"Nije hitno otići bilo gde posle Mundijala. Postoje klubovi koji su zainteresovani, ali nakon što sam razgovarao sa Čelsijem, bilo mi je sve jasno, klub računa na mene. Naredni logični korak jeste da nastavim da igram za ovaj klub", rekao je Kante.\nČelsi danas dočekuje Kardif, Kantea očekujemo u startnoj postavi.


Sa druge strane, pokušaji prodaje ovakvih vozila mogu rezultirati situacijama sličnim ovoj, u kojoj je LX470 Lexus iz 2001. godine, sa svega 1.678 pređenih kilometara, za koji prodavac zahteva prevelikih 111,605 evra.\nNaravno, nismo ovde kako bismo sudili ovom čoveku i njegovoj odluci da zahteva toliki novac, već da uživamo u fabričkom izdanju FJ100 serije.\nSve na ovom automobilu izgleda sveže i novo, gotovo da možemo osetiti miris kože u enterijeru. Čak i dugmići na kontrolnoj tabli i centralnoj konzoli izgledaju kao da nikada nisu korišćeni.\nMeđutim, prodavac na svom eBay oglasu tvrdi da ovaj posebni terenac poseduje veoma unikatnu priču koja opravdava ovako malu upotrebu. Zapravo, automobil je uraden iz jednog predstavništva kompanije Lexus početkom novog milenijuma, pre nego što je ikada isporučen svom vlasniku, a lopovi su ga držali u jednom skladištu godinama, zajedno sa dvadeset drugih egzotika.\nCelokupna kolekcija ukradenih vrhunskih automobila na kraju je ponovo otrkivena. Prodavac tvrdi da je zbog isplaćenog iznosa ovom predstavništvu od strane osiguravajće kuće 2001. godine, Carfax prijavio ovaj model kao trofejno vozilo, što je inače regularan način za prijavu ukradenih automobila otplaćenih u osiguravajućim ugovorima.\nNakon što je prodat sadašnjem valsniku, Lexus LX 470 je prošao pun servis, koji je izvršila matična kompanija, po ceni od 3.131 dolar, kako bi se osiguralo da sve radi kako treba, što je veoma važno nakon svih godina stajanja. Jedina stvar koja nije promenjena, jesu gume, koje predstavljaju originalne i posebne fabričke delove ovog terenca.\nSve mere su preduzete iz razloga što vlasnik ovog modela veruje da će on na kraju ponovo završiti u nekoj privatnoj kolekciji, možda čak i muzeju, posebno zbog svoje neverovatno niske kilometraže.


Produžen rok za popis životinja | onogošt.me\nProdužen rok za popis životinja\nMinistarstvo poljoprivrede, šumarstva i vodoprivrede do 1. septembra je produžilo rok za godišnji popis ovaca, koza i svinja.\nZakonom o identifikaciji i registraciji životinja uređeni su identifikacija i registracija životinja, kao i njihov monitoring.\nTaj zakon definiše da su držaoci ovaca i koza dužni da vrše popis ovaca i koza dva puta godišnje sa stanjem na gazdinstvu na dan 1. mart i 31. decembar i da podatke dostave Upravi za bezbijednost hrane, veterinu i fitosanitarne poslove do 15. aprila tekuće i do 15. januara naredne godine.\nDržaoci svinja dužni su da vrše popis svinja dva puta godišnje sa stanjem na gazdinstvu na dan 1. jul i 31. decembar tekuće godine.\n“Međutim veliki broj poljoprivrednih proizvođača koji uzgajaju stoku , nije ispunio svoju zakonsku obavezu u predviđenom roku. Shodno tome ovim putem Vas obavještavamo da je Vlada Crne Gore na sjednici od 30.07. 2021. godine razmotrila i usvojila Informaciju o potrebi omogućavanja držaocima ovaca, koza i svinja zaključno sa 1. septembrom 2021. godine, dostavljanje i ažuriranje podataka o izvršenom popisu”, poručuju iz Ministarstva poljoprivrede.\nNapominju da je zahtjeva za Direktna plaćanja u stočarstvu od 15. jula do 15. avgusta 2021. godine.\n“Molimo Vas da Vaše obaveze u vezi popisa i ažuriranja stanja životinja kao i predaju zahtjeva za premije u stočarstvu završite u tom periodu”, poručuju iz Ministarstvo poljoprivrede,šumarstva i vodoprivrede.\n"Sokolići" bolji od Iraca\nPionirska reprezentacija Crne Gore savladala je vršnjake iz Republike Irske rezultatom 1:0 u drugom prijateljskom meču koji je danas odigran u Podgorici.\nAvantura nebom dovela ih i u Nikšić\nNeko po svijetu putuje stopom, biciklom, motorima ili automobilima, međutim grupa od devet turisita iz Njemačke i Austrije juče je u Nikšić sletjela svojim ultralakim letjelicama. Na proputovanju su kroz Evropu, a zadržaće se na aerodromu na Kapinom polju još danas, da obiđu ljepote naše zemlje, a onda opet u avanturu evropskim nebom.\nSjutra predstavljaju nove epidemiološke mjere\nMinistarstvo zdravlja, Klinički centar Crne Gore i Institut za javno zdravlje organizovaće sjutra u devet sati u Institutu za javno zdravlje, redovnu konferenciju za medije na kojoj će biti analizirana trenutna epidemiološka situacija u zemlji, izazvana pandemijom virusa COVID-19 i predstavljene nove epidemiološke mjere.


04. 12. 2014. Stefanović: Postavljanje video-nadzora povećaće bezbednost u školama\nMinistar unutrašnjih poslova dr Nebojša Stefanović i direktor policije Milorad Veljović posetili su danas Policijsku stanicu Voždovac, gde je otvorena kontrolna soba za video-nadzor koji je postavljen u svih petnaest osnovnih škola na teritoriji ove opštine.\nPrilikom obilaska kontrolne sobe ministar Stefanović je rekao da će postavljanje video-nadzora doprineti efikasnijem radu policije, a ujedno će povećati bezbednost dece u školskim dvorištima..\n- To je nastavak dobre politike koju sprovodimo u čitavom gradu, a prioritet i početna ideja sa kojom smo krenuli u realizaciju ovog projekta bila je prevencija prodaje narkotika u školskim dvorištima. Zahvaljujući video nadzoru u školama do sada je razrešeno 18 krivičnih dela koja su počinjena na teritoriji Voždovca - rekao je ministar Stefanović.\nKako je najavio ministar, u planu je da se u sledećoj godini obezbedi nadzor i u voždovačkim srednjim školama.\n- Želimo da pokažemo da se, uprkos nedostatku novčanih sredstava, u saradnji sa lokalnom samoupravom mogu postići dobri rezultati - rekao je ministar i dodao da je jedan od prioriteta vraćanje policije u zajednicu, kako bi bili u stalnom kontaktu sa građanima.\nKako je istakao ministar Stefanović, praksa dobre saradnje sa lokalnim samoupravama biće nastavljena. Precizirao je da je u još tri beogradske opštine, Zemunu, Vračaru i Savskom vencu, umrežen video-nadzor, ističući da se na taj način povećava bezbednost.